Антитана йўқоладими? Вирусни қайта юқтириш мумкинми? Covid-19’га нисбатан иммунитет ҳақидаги саволларга жавоблар – O'zbekiston Milliy paralimpiya qo'mitasi\nАнтитана йўқоладими? Вирусни қайта юқтириш мумкинми? Covid-19’га нисбатан иммунитет ҳақидаги саволларга жавоблар\nЙил бошида Хитойдаги сирли касалликнинг қўзғатувчиси янги коронавирус эканлиги аниқланганда, олимларнинг мамлакатда тобора кучайиб бораётган эпидемия ҳақидаги хавотири деярли умидсизликка сабаб бўлганди. Қоида тариқасида, ушбу оилага мансуб вирусга чалинган беморларда кучли иммунитет шаклланмайди: тикланишдан кейин олти ой ёки бир йил ўтиб, худди шу инфекцияни қайта осонгина юқтириб олиш мумкин.\nБироқ, янги вирус ҳақида қанча кўп билимга эга бўлинган сари, шунчалик кўп ишонч ҳосил қилиняптики, Sars-Cov-2 ўзининг ўтмишдошларидан жуда фарқ қилади. Бу эса соғайган беморларда иммун ҳимояси анча узоқ ва ҳатто умрбод давом этади, деган умидни беради.\nАммо, ҳозирча бу фақат тахмин. Эпидемияга қарши кураш стратегиясига боғлиқ бўлган асосий саволлар жавобсиз қолмоқда.\nПандемия бошидан бери ўтган олти ой ичида олимлар Covid-19’га нисбатан иммунитет ҳақида нималарни билиб олишди? Нима учун вирусни тадқиқ этувчилар ва вакцина ишлаб чиқувчиларнинг аксарияти бу ҳақда оптимистик фикр билдиришмоқда?\nИммунитет ўзи нима?\nИммунитет – организмнинг инфекцияга қарши туриш имконияти, яъни у ёки бу касаллик қўзғатувчисини (вирус, бактерия ёки замбуруғ) зарарсизлантирувчи ҳимоя.\nИммунитет туғма, яъни аждодлардан мерос қилиб олинган (у касаллик билан тўлақонли курашишга ёрдам беради) ва орттирилган, яъни туғилгандан кейинчалик – маълум бир инфекция билан тўқнаш келиш натижасида (фақат ундан ҳимоя қилади) шаклланган турларга бўлинади.\nБирор касаллик қўзғатувчиси билан биринчи марта тўқнаш келинганда, бизнинг организмимиз у билан курашиш стратегияларини ишлаб чиқади ва кейинги тўқнашувда самарали қарши тура олишни намоён этади. Бу аслида танамиз эслаб қолиш имконига эгалигини ва бошдан кечирилган касалликни қанчадир вақт ўтиб таний олишини англатади.\nИммун хотирасининг – бу феномен олимлар томонидан шундай номланади – одатий хотирадан аллақачон ўчиб кетган ҳодисалар ҳақида «эсдаликларни» сақлаши кўп кузатилади.\nМасалан, сиз чақалоқлигингизда қандай қилиб сувчечак билан касалланганингизни ёки БЦГ билан қай тарзда эмланганингизни эслай олмайсиз, аммо иммунитетингиз буни ёдда тутади ва танангизга тушган сувчечак вирусини (ёки Кох таёқчасини) зарарсизлантириб, қайта касалланишингизга имкон бермайди.\nИммунитет қанчага етади?\nИммун хотираси давомийлиги касаллик турига боғлиқ. Сувчечак, тепки ёки қизамиқ аксарият ҳолларда ўзидан кейин умрбод иммунитет қолдиради – аммо бу катта эҳтимол билан қоида эмас, истисно ҳолат.\nГепатитнинг А тури ёки сариқ иситмадан ҳимоя қилувчи эмлашлар ҳар 10 йилда такрорланиши тавсия этилади.\nАжабланарлиси, мавсумий грипп ҳам беморда кучли иммунитет ҳосил қилади – кичик англашилмовчилик шундаки, бу вируснинг турли штаммлари орасида ўз кучини йўқотади.\nГрипп тез мутацияга учрайди, шу сабабли бир неча ой ўтмай қайта касалланиш мумкин. Бироқ бу ҳолатда касаллик кўпинча енгил шаклда кечади, чунки аввалги инфекцияга нисбатан ҳосил бўлган антитана беморни қисман ҳимоя билан таъминлайди (бу ҳақда батафсил қуйида).\nАнтитана нима ва у қандай ишлайди?\nОрганизм ҳар қандай инфекцияга калитни намуна ва хато усули орқали йиғади.\nТасаввур қилинг, ҳар бир вирус парчаси – жимжимадор тиғли ханжар, сизнинг танангиз эса қин ишлаб чиқарувчи завод. Ушбу заводдаги ҳар бир конвейер айнан бир хил шаклдаги ғилоф ишлаб чиқаради, аммо биргаликда улар ўлчам ва конфигурация турфа хиллиги чексизлигини таъминлайди.\nАнтителани аниқлаш тестлари – эпидемияга қарши курашнинг муҳим қисмидир / GETTY IMAGES\nҚинлардан бирортаси ханжар шаклига мос келиши ва тиғ ёпилиши билан заводнинг барча бўш конвейерлари бирданига катта кўламда айнан шу шаклдаги қинлар ишлаб чиқара бошлайди ва эртами кечми барча ханжарлар хавфсизлантирилади.\nБу ҳолатдаги ҳар бир конвейер қоннинг махсус ҳужайрасидир (улар B-лимфоцитлари деб аталади), қинлар эса ушбу ҳужайра ишлаб чиқарадиган оқсил молекулалари (антитана) ҳисобланади. Молекулалардан бири «тиғ» – коронавирус юзасида кўринувчи тикан шаклига мос келиши билан унинг шаклини ўзгартириб, устига «ўтириб» олади ва вируснинг ҳужайрага сингиб кетишига шу тарзда тўсқинлик қилади.\nВирус ҳужайра ташқарисида кўпая олмайди: ўзининг нусхасини штамплаш учун унга ҳужайранинг таркибий қисмлари керак. Шунинг учун вирусли заррачалар ортиши секинлашади.\nАйнан шу вақтда организм қайсидир антитана ҳужумни бартараф этгани ҳақида белги олади ва муқобил шаклдаги молекулаларнинг «катта ҳажмли» ишлаб чиқарилишини бошлаб юборади. Барча вирусли заррачалардаги тиғлар ёпилиши билан инсон соғаяди.\nАнтителанинг вирусга ҳужуми микроскопда тахминан шундай кўринади\nБарча беморларда антитаналар бир хил бўладими?\nБу муҳим эмас, ахир айнан битта ханжарни турли қинларга солиш мумкин.\nМасалан, ғилоф тиғдан жуда калта ёки унинг кенглигидан ингичкароқ сиғимда бўлиши мумкин эмас. Лекин, унга нисбатан узунроқ, тирқиши кенгроқ бўлиши мутлақо мумкин.\nОлимлар Covid-19 билан касалланган беморлар қонида организм томонидан инфекцияни тўхтатиш илинжида ишлаб чиқарилган умумий ҳисобда 250 хилдан ортиқ антитаналарни аниқлашди. Улардан 28таси касаллик билан нисбатан самарали курашган (яъни вирусни енгган).\nСоғайишдан сўнг нима бўлади?\nИшлатилмаган қинлар «омборга юборилади»: антитана қонда қолади ва қайта юқтириш ҳолатида организмни ҳимоя қилишни давом эттиради. Айнан шунинг учун уни соғайган беморлар қонида ҳафта, ой ёки ҳатто йиллар ўтиб ҳам учратиш мумкин.\nB-лимфоцитларининг бир қисми ҳужайра хотирасига айланади. Инфекция билан қайта тўқнаш келинганда улар фаоллашади ва захирага олинган конвейерни ишга тушириб, тезкор иммун жавоби қайтаради.\nБироқ бу одам вирусни иккинчи марта юқтириб олишдан ҳимояланган дегани эмас. Иммун жавобининг кучи кўплаб омилларга боғлиқ, биринчи навбатда – юқтирилган касаллик оғирлиги ва соғайишдан сўнг қанча вақт ўтганига.\nОдатда касаллик қанчалик жиддий кечса, қайта инфекцияланишдан ҳимоя шунчалик кучли бўлади. Даволанишдан сўнг қанча вақт ўтган бўлса, аксинча, иммун жавоби шунча кучсизлашади.\nВирусга нисбатан иммунитет Covid-19 билан касалланмаган одамларда бўлиши ростми?\nНазария жиҳатидан, бўлиши мумкин. Юқорида таъкидланганидек, коронавирусдан антитана (бошқа касалликлар сингари) турли шаклларда бўлиши мумкин. Улардан баъзилари нафақат бир, балки бир неча инфекцияга қарши самарали бўла олади.\nМасалан, эпидемия бошланмасдан анча аввал соғлом инсонлардан олинган қон намуналарида (2015-2018) янги Sars-Cov-2 коронавируси таъсирини йўққа чиқарадиган самарали антитаначалар топилган. Ваҳоланки улар аввалдан бошқа бир касалликдан ҳимояланиш учун ишлаб чиқарилган.\nБу каби антитаначалар мавжудлигининг ўзи инсон тўлақонли иммун жавоби қайтара олишини англатмайди. Бироқ бу каби инсонларда Covid-19’нинг енгилроқ шаклда кечиши эҳтимолини оширади.\nУмуман олганда, мутлақо акси бўлиши мумкин. Гап вирус ўз-ўзича организмга катта хавф сола олмаслигида – саломатлик билан боғлиқ асосий муаммолар пайдо бўлишида беморларнинг шахсий иммун тизими сабабчи бўлади.\nОғир ҳолатдаги беморлардаги энг хавфли аломатлар айнан Covid-19 антитаначалари ишлаб чиқарилиши бошлангандан сўнг кузатилмоқда. Шунингдек, инсонда аввалроқ бошдан кечирилган касалликдан қолган ўхшаш антитаначалар мавжудлиги иммун реакциясини (цитокин бўрони деб аталади) кучайтириши ва касаллик кечишини оғирлаштириши ҳам истисно эмас.\nКоронавирусдан иммунитет билан фақат антитаначалар таъминлайдими?\nҚисқасини айтганда – йўқ. Антитаналардан ташқари, инфекция билан курашда бошқа агентлар ҳам иштирок этади, хусусан Т-ҳужайралари (ёки Т-лимфоцитлари деб аталади) ҳам иммун хотира шаклланишида иштирок этади.\nБундан ташқари, сўнгги маълумотларга қараганда, Т-ҳужайралар Covid-19’га иммунитет тизими жавобида коронавирусга антитаначаларга нисбатан катта аҳамиятга эга, чунки Т-лимфоцитлари ҳаётийлиги сезиларли даражада узоқ.\nХудди янги вирусдан қисман ҳимояни таъминлай олувчи антитаначалар билан бўлгани каби, бошқа бир инфекция билан курашдан сўнг организмда сақланиб қолганига қарамай Т-ҳужайралари муқобил хусусиятни кўрсатиши ва ҳатто аввал Covid-19 билан тўқнаш келмаган одамларда вирус қўзғатувчисини етарлича даражада кучсизлантириши мумкин.\nБу беморларнинг бир қисми касалликни жуда оғир шаклда бошдан кечираётган бир пайтда, нега бошқалар Covid-19’ни ҳеч қандай аломатларсиз енгаётганининг изоҳларидан бири бўлиши мумкин: орамиздан баъзилар аввал енгиб ўтилган бошқа касалликлардан қолган иммунитет туфайли қисман ҳимояланган.\nГап шундаки, одатий шамоллашни ҳам «тожли» (coronaviridae) оилага мансуб тўрт хил вирус қўзғатади. Демакки, сўнгги бир неча йил ичида шамоллаш билан оғриган кўплаб инсонлар организмида катта эҳтимол билан ушбу коронавирусларнинг бирортасидан антитана ёки аввалги инфекцияни хотирасида сақлайдиган Т-ҳужайралар мавжуд.\nБу феномен ўзаро фаолият иммунитети деб аталадаи ва баъзи маълумотларга кўра, бу каби ихтисослашмаган Т-ҳужайралар ҳар учинчи инсонда учрайди. «Ўзаро бирлашган» антитаначалар билан эса сайёра аҳолисининг ярми Covid-19’дан қисман ҳимояга эга бўлиши мумкин.\n«Чиниққан иммунитет» нима?\nТ-лимфоцитлари ва антитаначалардан ташқари, сўнгги йилларда олимлар томонидан тез-тез такрорланаётган, «туғма чиниққан иммунитет» деб аталувчи яна бир ҳимоя механизми мавжуд.\nЮқорида таъкидланганидек, ирсий иммунитет ихтисослашмаган, яъни муайян бир инфекцияга қарши йўналтирилмган. Бироқ борган сари кўплаб тадқиқотлар шуни кўрсатяптики, у ҳам гарчи узоқ вақтга бўлмаса-да, бошдан кечирилган касалликни эслаб қолиш хусусиятига эга.\nМакрофаглар, моноцитлар ва табиий киллерлар аввал тўқнаш келинган вирус ва бактерияларни самаралироқ кучсизлантиради ва ҳатто организмга мутлақо янги патогенлардан ҳам ҳимоя қила олади.\nХусусан, баъзи изланишлар маълумотларига кўра, силга қарши эмлаш (БЦЖ) организмни сариқ иситма ва бошқа инфекциялардан қисман ҳимоя билан таъминлаши мумкин.\nЧиниққан иммунитетга эга одамлар инфекцияга камроқ чалинади, юқтирилган вақтда эса касалликни кўпинча енгил шаклда ўтказиб, тезроқ соғаяди.\nШундай қилиб, Covid-19’ни қайта юқтириш мумкинми?\nҲозирча коронавирус билан қайта касалланиш ҳақида бирорта ҳам ишонарли маълумот йўқ. Олимлар бу бўлиши мумкинлигини истисно этишмаяпти, аммо юқорида келтирилган контекстдан маълумки – бундай касалланиш эҳтимоли жуда юқори эмас.\nТадқиқотлар кўрсатишича, Covid-19’дан соғайган беморларнинг аксарияти ва ҳатто вирусни аломатларсиз енгганлар қонида ҳам махсус антитаначалар аниқланмоқда.\nБошқа кўплаб вирусли касалликлар ҳолати каби, уларнинг концентрацияси хасталикни оғир шаклда ўтказганлар қонида юқори, аммо бу ҳар қандай ҳолатда 3 ой ўтибоқ тахминан икки баробарга камаяди. Баъзида бу бир неча ҳафта ичида ҳам кузатилади.\nSars-Cov-2 биринчи марта атиги етти ой аввал аниқлангани сабабли, олимлар орттирилган иммунитет қанча вақт давом этиши ва қайта зарарланиш эҳтимоли нуқтайи назари ҳақида тахминлар беришдан тийилишмоқда. Бироқ унинг кўпроқ ўрганилган ўтмишдошлари – SARS (атипик пневмония) ва MERS (Яқин Шарқ респиратор синдроми) вирусларига асосланиб баъзи хулосаларга келиш мумкин.\n2002-2003 йилларда SARS билан оғриган беморлар қонида вирусга махсус антитаначалар ўртача 2 йил давомида сақланган (аниқроқ айтадиган бўлсак, бир йилдан уч йилгача). Ваҳоланки, атипик пневмонияни жуда оғир ҳолатда бошдан кечирганлар қонида улар 12 йил ўтиб ҳам аниқланган.\nЯқин Шарқ респиратор синдромидан хасталанганлар (ундан ҳар учинчи бемор вафот этган) қонида MERS вирусига ихтисослашган антитана камида 34 ой давомида сақланиб қолган.\nОлимлар Covid-19’дан иммун ҳимояси қанча давом этиши ва у қай даражада самарали бўлишини ҳозирча билишмаса ҳам, шу фактларнинг ўзи некбинлик туғдиради.\nБу саволга жавоб топилмаслиги қанча давом этса, қайта зарарланиш имконсизлиги эҳтимоли шунча ортади.


Добавлено: 21.11.2016, 15:56\nФарғона вилояти Фарғона туманида вилоят асаларичилик ишлаб чиқариш ўқув маркази фойдаланишга топширилди. Бу ҳақда ЎзА хабар бермоқда.\nМамлакатимизда амалга оширилаётган изчил ислоҳотлар бозорларимизнинг тўкинлигини таъминлаш, аҳолига сифатли, арзон ва сервитамин озиқ-овқат маҳсулотлари етказиб беришга хизмат қилаётир. Хусусан, асаларичиликни янада ривожлантириш, соҳадаги илғор тажрибаларни кенг оммалаштиришга қаратилаётган алоҳида эътибор юксак самаралар бермоқда.\nФарғона вилоятида 1000 дан ортиқ асаларичилик субъекти рўйхатга олинган бўлиб, асалари оилалари сони 65 мингтага етказилди. Тармоқни қўллаб-қувватлаш, ички бозорни арзон, сифатли маҳсулот билан таъминлашга қаратилаётган алоҳида эътибор шифобахш, тўйимли табиий неъмат ишлаб чиқаришни кенгайтиришда ютуқлар омили бўлмоқда.\nВилоят асаларичилар уюшмаси қошида ташкил этилган ишлаб чиқариш ўқув марказида барча шароит яратилган.\n– Марказда илмий-текширув лабораторияси, тренинг заллари, ихтисослаштирилган кутубхона, электрон архив базаси, шунингдек, асални қайта ишлаш ва қадоқлаш цехи, тикувчилик, мум-парда, асбоб-ускуна ва асалари уяси ишлаб чиқариш цехлари фаолият юритмоқда, – дейди вилоят асаларичилар уюшмаси раиси Шерали Суярқулов. – Бундан ташқари, асаларичиликда наслчилик лабораторияси, қарийб 2 гектар экспериментал боғ ва асал берувчи ўсимликларни етиштиришга мўлжалланган экин майдони ташкил этилган.\nШифокорларнинг таъкидлашича, асал нафақат табиий тўйимли озуқа, балки кўплаб касалликларни даволашда қўлланиладиган ғоят шифобахш неъматдир. Асални меъёрида истеъмол қилиб юриш ошқозон-ичак касалликларининг олдини олади, иммунитетни кучайтиради. Биологик фаол моддаларга жуда бой бу маҳсулот инсоннинг қон босимини меъёрлаштириш хусусиятига ҳам эга. Асалари муми, елими (прополис) ва сути ҳам шифобахш маҳсулот сифатида замонавий тиббиётда кенг қўлланилади. Фармацевтикада дори-дармон сифатида ишлаб чиқарилаётган ари сутида тўрт турдаги В, Е витамини, аминокислоталар мавжуд.\nЗамонавий дастгоҳ ва ускуналар билан жиҳозланган янги марказ соҳани янада ривожлантириш, ёш мутахассисларнинг коллежларда олган билимини амалиётда мустаҳкамлашга хизмат қилади.\nFargonadagi bu joyni manzilini qttan olsa boladi asalari asbob uskunalari kerak edii 998 99 804 19 23


Темир йўли қурилишига 4 миллиард доллар керак\n05 декабр 2020, Тошкент вақти: 13:41\nХитой - Қирғизистон – Ўзбекистон темир йўлининг техник иқтисодий асосламаси тайёр бўлганини маълум қилган Қирғизистон Бош вазирининг ўринбосари Тайирбек Сарпашев, лойиҳани амалга ошириш учун зарур бўлган 4 миллиард доллар маблағни кимдан олиш масаласи ўрганилаётганини айтди.\nҚирғизистон Бош вазири ўринбосари Тайирбек Сарпашев Озодлик радиоси қирғиз хизматига берган суҳбати чоғида 15 йилдан бери муҳокама қилиниб келинаётган Хитой-Қирғизистон- Ўзбекистон темир йўли лойиҳаси юзасидан биринчи амалий иш ниҳоясига етганини билдирди.\n- Лойиҳанинг техник иқтисодий асосламаси ёзиб бўлинди. Энди маблағ масаласини ҳал қилиш учун икки-уч вариантни ўрганиб чиқишимиз керак. Биринчи йўли- банклардан қарз олиб темир йўлни Хитой билан ҳамкорликда қуриш, иккинчи йўли-қурилишини хусусий ширкатлардан бирига топшириш. Бу ҳолатда улар темир йўлни қуриб битказгач, сарфлаган маблағини фойдаси билан қайтариб олгунигача темир йўлдан фойдаланади, кейин эса ҳукумат ихтиёрига ўтказиб беради, -деди Тайирбек Сарпашев.\nБишкек расмийсининг айтишича, Хитой томони темир йўлни Осиё тараққиёт банкидан олинган қарз ҳисобига Қирғизистон билан ҳамкорликда қуриш таклифини илгари сурмоқда.\nХитой - Қирғизистон – Ўзбекистон темир йўли уч давлатнинг ҳамкорликдаги лойиҳаси ҳисобланади. Ўтган йилнинг апрел ойида Қирғизистон Хитой билан темир йўлнинг техник иқтисодий асосини бир йил ичида ёзиб тугатиш тўғрисидаги меморандумни имзолаган эди. Бу вазифа ўн ой ичида бажарилди. Тайирбек Сарпашевнинг билдиришича, агар режага амал қилинса, темир йўлнинг қурилиши жорий йилда бошланиши керак. Бунинг учун эса томонлар лойиҳани амалга оширишдаги ўз улушлари борасида келишиб олишлари шарт бўлади.\n- Барча музокараларда битта шарт қўймоқдман. Қурилиш давомида улушлар элликка эллик бўлиши мумкин. Аммо лойиҳалар ишга тушгач, улушларнинг 10 фоизи хорижлик, 90 фоизи маҳаллий тадбиркорларга тегишли бўлиши керак, -деди Тайирбек Сарпашев.\n“Ўзбекистон томонининг мазкур масалага муносабати қандай бўлмоқда?” деган саволга қирғиз расмийси мана бундай жавоб берди:\n- Аслида бу темир йўл Ўзбекистонга ҳам, Қирғизистонга ҳам, Хитойга ҳам жуда керак. Биз энди лойиҳанинг ўзини-ўзи оқлаш муддати, қайси маблағ эвазига қуришимизни ва улушлар масаласини аниқлаб олишимиз керак. Агар мана шу саволларга аниқлик киритилса, қурилишни бошласак бўлаверади, -деди Тайирбек Сарпашев.\nҚурилиши режаланаётган Хитой - Қирғизистон – Ўзбекистон темир йўлининг узунлиги 268 километрни ташкил этади. Қирғизистон томони темир йўлни Қашқар-Тўруғарт- Балиқчи-Қора Кеча-Жалолобод-Андижон йўналишида қуришни таклиф қилмоқда. Бу ҳолатда Қирғизистон шимолини жанубий вилоятлар билан боғлаш имконияти пайдо бўлади.\nТемир йўл қурилиши учун дастлаб 2 миллиард доллар маблағ сарфланиши тахмин қилинган эди. Аммо ёзиб бўлингани айтилаётган темир йўлнинг техник иқтисодий асосламасида қурилиш учун 4 миллиард маблағ талаб қилиниши кўрсатилган.


Шуҳрат Қаюмов 22-23 март кунлари Истиқлол санъат саройида концерт беради\n10:59 / 22.03.2016\nХабарингиз бор Тошкентнинг муҳташам “Истиқлол” санъат саройида 22-23 март кунлари Ўзбекистонда хизмат кўрсатган артист Шуҳрат Қаюмовнинг концерт дастури бўлиб ўтади.\nУшбу концерт дастурининг ажралиб турувчи жиҳати шундаки, унда куйланажак қўшиқларнинг бари жонли ижрода куйланади. Чунки қўшиқни жонли ижрода куйлаш, аввало, хонанданинг маҳоратидан дарак беради, қолаверса, тингловчининг ҳам кайфиятига ижобий таъсир этади. Қўшиқ янграётган даврада, муҳитда ўзгача тароват пайдо бўлади.\nЎзбекистонда хизмат кўрсатган артист Шуҳрат Қаюмов кўп йиллардан бери ўзининг дилга яқин қўшиқлари билан халқимиз меҳрини қозонган хонанда сифатида эътироф этиб келинади. Унинг репертуаридаги қўшиқларни жонли тинглаш эса дилларга ўзгача сурур, ўзгача фараҳ индиради.


Дилшоджон Тангриев. Атторшунос олмон олими | www.ziyouz.uz\nБош саҳифа Илм ва фанАдабиётДилшоджон Тангриев. Атторшунос олмон олими\nЧоп этилган 16.01.2019 16.01.2021 МуаллифZiyouz.uz\nҲамиша афсонавий бўлиб келган Шарқ тафаккури, жумладан бадиий адабиёти Европа халқларини мафтун этиб келгани сир эмас. Шарқ адабиёти даҳоларининг юксак адабий-илмий мероси Ғарб олимларини ғаройиб тадқиқот материаллари билан таъминлаб тургани, шоир ва ёзувчиларни эса гўзал бадиий ғоялари билан илҳомлантириб келгани ҳам айни ҳақиқатдир. Улуғ мутаффакир, йирик мутасаввиф шоир Фаридуддин Абдуҳомид Муҳаммад Ибн Абу Бакр Иброҳим Атторнинг номи ва маънавий мероси ҳам европаликларда катта қизиқиш уйғотган. Атторнинг ҳаёти, ижоди ва қарашларини таҳлил ҳамда тадқиқ этиш йўлида Европада кўплаб илмий изланишлар амалга оширилди. Улар орасида Аттор ижодини биринчилардан бўлиб ўрганган ва жиддий шуғулланган олмон олими Ҳелмут Риттер (1892-1971 ) фаолияти алоҳида ўрин тутади. У Фаридуддин Атторнинг “Илоҳийнома” асари қўлёзма нусхаларини катта заҳматлар билан йиғди ҳамда тадқиқотчилар учун ўзига хос йўл ва кенг имкониятлар очиб берди. Жумладан, олим асар қўлёзмалари орасида энг мўътабар беш нусхасини аниқлаб берди, улардаги хатоликлар ва нуқсонларни тасҳиҳ этиб асарнинг илмий-танқидий матнини тайёрлаш устида эътирофга лойиқ тадқиқот олиб борди.\n“Илоҳийнома”нинг Истанбулдаги Султон Муҳаммад Фотиҳ кутубхонасида 3674 рақами остида сақланувчи қулёзма “F” ҳарфи билан белгилаб олинади. У ҳижрий 729 йили ёзиб Муҳаммад Ибн Муҳаммад Ал-Камол томонидан насх хатида кўчирилган. Қўлёзма бетлари нотўғри тартибда рақамланган. 195 рақамидан 2 марта фойдаланилган. Ҳар бир бети 16 мисрани ўз ичига олади. Унчалик чиройли бўлмаган Шарқий насхда ёзилган. 131- ва 139-бетлари алмаштирилгани учун бироз сифати ёмонлашган.\nАсарнинг Лондондаги India оffice қўлёзмалар хазинасида сақланаётган 2684 рақамли нусхаси “I” ҳарфи билан белгилаб олинади. Бу нусха мажмуа таркибида бўлиб, Муҳаммад Ҳожи Ибн Бобо Ҳожи томонидан 807 ҳижрий йилда кўчирилган китобнинг 196-б ва 278-а варақларини ишғол қилган. Уч устунли. Мисралар ташқи томондан рамкага олинган. У ҳам Шарқий насх хатида ёзилган бўлиб, баъзи ҳарфларнинг истифодасида фарқлар бор. Хусусан, п ҳарфи форсча “пе” орқали, ч ҳарфи эса форсча “жим” орқали ифодаланилишини, шунингдек, “дол” ҳарфининг нуқтасиз шаклидан фойдаланилиши Риттер томонидан таъкидланади.\nBritish muzeum кутубхонасида сақланаётган 27261 рақамли нусха “B” ҳарфи билан белгиланади. Қўлёзма Темурий Жалолиддин Искандар Ибн Умар Шайхнинг кутубхонаси учун 813 ҳижрий йилда кўчирилган. Бу қўлёзма ҳам мажмуа таркибида бўлиб, нусханинг 3-б – 112-а бетларида келтирилган. Риттер Низомийнинг “Ҳафт пайкар” достони танқидий матнини ҳам ана шу нусха асосида тайёрлаган эди. У ҳам кичик латиф насх хатида ўша даврнинг анъаналарига мос дид билан кўчирилган. Унда “дол” ҳарфи унлилардан сўнг нуқтали келиши аниқланган. Унинг муқовалари нотўғри тартибда бириктирилган. Масалан, 98-бетдаги жумлалар 108-бетда давом эттирилган. Қўлёзмани ёзган котиб ўзининг ёзганларига кўп марта қайтадан эътибор қаратган. Достоннинг бутун бир қисмини икки мартта қайта кўчирган, аммо у тезда ўзининг хатосини сезган. Мисралар ҳамма томондан рамкага олинган. Ёзуви кичкина чиройли насхда ёзилган.\nАё София кутубхонасида 4792 рақами остида сақланувчи нусха ҳижрий 816 йили Шерозда Асад Ибн Муҳаммад Ал-Котиб томонидан кўчирилган. У “А”ҳарфи билан белгиланади. Нафис мажмуа таркибидан ўрин олган. “Илоҳийнома” 209-а – 555-а саҳифаларда кўчирилган. Унда ҳам “дол” ҳарфининг унлилардан сўнг нуқтали келиши кўрсатиб ўтилган. Бу қўлёзма Темурий Искандар кутубхонасига тегишли бўлган бўлиши ҳам мумкин. Чунки иккала қўлёзма ёзувлари бир бирига ўхшаш. Бу қўлёзмада ҳам п ҳарфи форсча “пе” орқали “ч” ҳарфи форсча “жим” орқали ифодаланган. Иккала қўлёзма мисралари ўхшаш бўлса-да, у бу қўлёзма рамкага олинмаган.\nИстанбулдаги Султон Муҳаммад Фотиҳ кутубхонасида 3673 рақам билан сақланувчи яна бир нусхаси “М” ҳарфи билан белгиланади. У 227 варақ насталиқ хатида ҳижрий 863 йилда кўчирилди. “Илоҳийнома”нинг илмий-танқидий матни 1940 йили Истанбулда нашр этилди. Нашр олмонча ва форсча каттагина сўзбоши ва бошқа илмий кўрсаткичлар билан таъминланган. Олим Ҳелмут Риттер “Ғ” 3674 сонли қўлёзма ҳақида мулоҳаза юритиб, қуйидагиларни билдириб ўтган: қўлёзманинг 1 – 21-бетлари нисбатан янгироқ кўчирма. Асарнинг кириш қисми Абу Бакрнинг мақтови билан бошланади, буни асарнинг охирида ҳам кузатиш мумкин. Бу қўлёзма кириш қисми анча кенгроқ, “В” Британияда сақланаётган қўлёзмада эса кириш қисми анча қисқа. Шунингдек, изоҳлар ўрин олган. Ҳелмут Риттер қўлёзмаларнинг ҳар бир саҳифасидаги фарқларни бир-бири билан солиштириб чиқди. У “Илоҳийнома” асари мазмуни олмон ўқувчиларига тушунарли бўлиши учун унинг титул варағига “Халифанинг олти ўғли билан суҳбати” деб ёзиб қўяди.\n“Илоҳийнома” шоирнинг тасаввуфий қарашларини шарҳлашга бағишланган асар. Ҳелмут Риттер асар устида фикр юритиб, Аттор шеъриятнинг барча сирларини яхши биладиган санъаткор устоз, унинг асарларидаги кичик ҳажмли ривоятларга тасаввуфга хос маъно ва мазмунларни жуда катта маҳорат билан сингдира олганини таъкидлайди.\nРиттер ўз илмий фаолиятида инглиз олими Риналд Николсоннинг тажрибаларига таянганини таъкидлайди. Риналд Николсон ҳам шарқ адабиёти билан жуда қизиқиб қолган олимлардан. Айниқса, у амалга оширган ишлар орасида Жалолиддин Румийнинг “Маснавий” асари таржимаси ва шарҳи алоҳида ўрин тутади. Олим умрининг катта қисмини “Маснавий” асари илмий-танқидий матнини яратишга сарфлаган. Николсон Румий вафотидан сўнг “Маснавий”нинг узоқ йиллар давомида кўчирилган ва музейларда сақланаётган қўлёзма нусхаларини солиштириб, бу асарнинг илмий-танқидий матнини яратди. Шунингдек, у Атторнинг “Тазкират ул-авлиё” асари устида амалга оширган текстологик ишларини ҳам нашр эттирган эди. Ҳелмут Риттер Николсоннинг бу илмий-танқидий матнлар устида улкан саъй-ҳаракатлар олиб борганини, ўзига хос матншунослик намуналарини жорий қилганини ва улардан ўзи ҳам фойдаланганини алоҳида таъкидлайди.\nАлбатта, Шайх Аттор тасаввуф илми тарихида шубҳасиз катта ўрин тутган ва унинг кенг ёйилишига улкан ҳисса қўшган буюк сиймолардан биридир. Унинг серқирра ва бой ижоди илоҳий маърифат ғояларнинг нодир хазинаси бўлиб хизмат қилади. Олмон шарқшунос олими Ҳелмут Риттернинг изланишлари, ҳақиқатан, таҳсинга сазовордир. Бу изланишлар кўплаб олимларни ҳам қизиқтириб қўйди. Атторнинг маънавий меросини буюк бир уммон сифатида баҳолаб, унга чуқур шўнғиш жуда кўп қимматли жавоҳиротларни топиш мумкинлигини Реттерга издош олимлар исбот қилдилар. Улар Аттор асарларидаги сабр-тоқат орқали ҳаққа, ҳақиқатга етиш ғояси билан боғлиқ кўпгина фалсафий мулоҳазалар ва ибратли ҳикоятларни ҳам тадқиқ этганлар. Бир неча Европа олимлари шарқ мутафаккирлари асарларининг ўқувчилар қўлига етиб боришида қилган хизматлари таҳсинга лойиқ. Ҳелмут Риттернинг мазкур тадқиқоти ҳам катта фундаментал иш сифатида матншунослик ва манбашунослик илмига улкан ҳисса қўшди, десак хато қилмаймиз. Бу ишни ўрганиш ўзбек матншунослигига ҳам мактаб вазифасини ўтайди.\n«Ёшлик» журнали, 2018 йил, 4-сон\n← Аввалги Аввалги Жамолиддин Бадалов (1989)\nКейинги → Кейинги: Элмурод Нишонов. Котиба (ҳажвия)


Ҳиндистонда коронавирус геномини аниқлайдиган тест ишлаб чиқилди — Sof.uz\nЖАҲОН 65,447,360 45,314,604 1,510,129\nҲиндистон коронавирус геномлари кетма-кетлигини таҳлил қилиш асосида аниқлайдиган янги тестни ишлаб чиқди. Бу ҳақда мамлакат Фан ва технологиялар вазирлиги хабар беради.\n"Геномика ва интеграл биология институти томонидан ишлаб чиқилган Tata CRISPR тести бугун Ҳиндистоннинг умумий дори-дармонларни бошқариш идорасидан тижорат ишга туширилиши учун меъёрий тасдиқ олди", - дейилади вазирлик баёнотида.\nҚайт этилишича, бу COVID-19’ни келтириб чиқарадиган вирусни муваффақиятли аниқлаш учун махсус мослаштирилган Cas9 оқсилидан фойдаланиладиган дунёдаги биринчи диагностиc тестдир. Ушбу синовда касалланган CRISPR’га ташхис қўйиш учун геномни таҳрир қиладиган янги технологиядан фойдаланилади. Янги тестнинг сезгирлиги 96%, ўзига хослиги 98%.\n“Tata CRISPR тести анъанавий ПЦР тестдан аниқлик даражаси ва натижаларни тезроқ билиш бўйича устун туради, тезроқ, арзонроқ ускуналар ва улардан фойдаланиш қулайлиги билан таъминлайди. Бу ҳинд илмий жамоатчилик учун сезиларли ютуқни англатади. Бундан ташқари, CRISPR футуристик технология бўлиб, келажакда кўплаб бошқа патогенларни аниқлаш учун ҳам фойдаланилиши мумкин”, - дейилади хабарда.\nҲиндистон коронавирусга чалинганлар сони бўйича дунёда иккинчи ўринда туради, ССВнинг охирги маълумотларига кўра, мамлакатда 5,4 миллиондан ортиқ одам ушбу вирус билан касалланган. Шу билан бирга, касалланганларнинг 4,3 миллиондан ортиғи аллақачон тузалган, ҳозирда мамлакат шифохоналарида1,01 миллион бемор даволанмоқда, 86 минг киши ҳаётдан кўз юмган.\nЭслатиб ўтамиз, жорий йил кимё бўйича Нобел мукофоти генетик муҳандисликдаги изланишлар учун берилди. Ҳинд мутахассислари фойдаланган технология - геномни аниқ таҳрирлаш услуби Женифер Дудна ва Эмануэль Шарпенте томонидан яратилган.\nҲиндистон коронавирус тести\n29.09 16:45 316 Жамият\n28.09 11:39 84 Жаҳон


Британиялик аукционда сотиб олган танки деб янги уйга кўчиб ўтди\n09:24 / 18.10.2015\nБуюк Британиянинг Бристоль шаҳрида яшовчи Жеф Вулмер исмли эркак онлай-аукционда CVRT “Скорпион” танкини сотиб олгандан кейин уни жойлаштириш учун янги уйга кўчиб ўтишга мажбур бўлди, чунки унинг аввалги уйида уни қўйишга етарлича жой бўлмаган. Бу ҳақда ITV телеканали хабар бермоқда.\nВулмер телеканалга берган интервьюсида интернетдаги онлайн-аукционда шошма-шошарлик билан ставка белгилагани оқибатида харид учун 9 минг фунт стерлинг тўлаганини маълум қилди. Уннинг таъкидлашича, унга телефон қилиб, аукционда ютгани маълум қилинмагунча, ставка ҳақида умуман ҳеч нарса эсида бўлмаган.\nТанкнинг янги эгаси икки хонали квартирада яшагани учун уни қаерга жойлашни билолмай боши қотган. Вулмер танкни жойлаштириш учун каттароқ майдонга эга уйга кўчиб ўтишга мажбур бўлди.\nВулмер танкни бир йил ичида таъмирдан чиқариб, унда, аввал таъкидлангандек, 80 км/соат тезликкача эришмоқчи. У, шунингдек, танкнинг ҳозирда ишламаётган жанговор қисмини тиклашни режалаштирмоқда.


Сохта ҳужжат сотиш билан шуғулланган муҳожирлар ишидчиликда айбланмоқда\nRussia -- FSB\nМосква минтақасида "Исломий давлат" фойдасига ишлаган жиноий гуруҳларга қарши кураш авж олмоқда. ИШИДга ëлланганларга қалбаки ҳужжат тайёрлаб¸ уларни Сурияга ноқонуний жўнатишда гумонланиб Подмосковьеда қўлга олинган 14 нафар шахснинг аксари марказий осиёлик муҳожирлардир.\nҚалбаки ҳужжат тайёрлаганлар ИШИДга алоқадорликда гумонланди\nРоссия Федерал хавфсизлик хизмати (ФСБ) мамлакатда фаолияти тақиқланган “Исломий давлат” халқаро террор гуруҳига алоқадорликда айбланаётган уюшган жиноий гуруҳ ташкилотчи ва аъзоларининг қўлга олинганини эълон қилди.\nТафсилотлари сир сақланаётган махсус амалиётнинг Москва яқинидаги шаҳарчалардан бирида ўтказилгани хабари ортидан, ФСБ расмий сайтида қалбаки ҳужжат тайёрловчи шахслардан 14 нафари аниқлангани маълум қилинди.\n“Оператив-қидирув амалиётларни ўтказишга Москва минтақасида террорчилик фаолиятига алоқаси бўлган шахсларнинг легаллашиши учун қалбаки паспорт, патент ва бошқа ҳужжатлар тайёрланаётгани тўғрисида келиб тушган оператив маълумот сабаб бўлди”, дейилади ФСБ расмий хабарномасида.\nРасмий баëнотда¸ олиб борилган кузатув ишлари давомида жиноий гуруҳ барча аъзоларининг аниқлангани, сохта ҳужжат тайёрлашга мўлжалланган яширин типографиялар, лабораториялар топилгани ва бу ҳужжатларни сотиш схемалари фош этилгани айтилади.\nУшланган шахслар Сурияга “Исломий давлат” жангарилари сафига қўшилиш учун кетаётган Россия ва МДҲ давлатлари фуқароларига қалбаки паспорт тайёрлаш ва уларнинг мамлакатдан чиқиб кетишига кўмаклашишда айбланган. Шунингдек, расмий иддаога кўра¸ “уюшган гуруҳ” раҳбарлари деб айтилаëтганлар ИШИД томонидан Россияга террорчилик хуружлари амалга ошириш мақсадида юборилаётган экстремистлар учун ҳам паспорт расмийлаштирган.\nПодмосковьеда олиб борилган амалиёт тўғрисида ФСБ эълон қилган видеолавҳада кўринишидан марказий осиёлик бўлган муҳожирлар яшаётган квартирадан катта миқдорда патент, паспорт, меҳнат ва тиббий дафтарчалар, турли бошқа ҳужжатлар, муҳрлар, флешкалар, компьютерлар ва бошқа нусха кўчирувчи аппаратлар мусодара қилингани кўрсатилади.\nВидооëзувлардан ФСБнинг ниқобдаги аскарлари бир нечта квартирани босганини англаш мумкин.\nМахфий хизмат ходимлари хабарига кўра, жиноятда айбланаётган гуруҳ аъзолари конспирация асосида иш олиб борган, яшаш жойлари ва алоқа воситаларини тез-тез алмашиб турган, Интернетда прокси, анонимайзер ва бошқа шахсини яширувчи дастурлардан фойдаланган.\n"ФСБ план бажармоқда!"\nКузатувчилар Россия ФСБсининг бундай "зафарли" амалиётларига жиддий шубҳа ва танқид билан қараш зарурлигини айтмоқда.\nСанкт-Петербургдаги Европа Университети профессори, мигрантлар масалалари бўйича йирик тадқиқотчи, тарих фанлари доктори Сергей Абашин Озодлик билан суҳбатда ФСБ хабарини ўқиб, ўзида қатор саволлар пайдо бўлганини гапирди:\n- У хабарда жуда кўп таажжубга соладиган маълумотлар келтирилган. Улар “Россиядан Сурияга нолегал тарзда ноқонуний ҳужжатлар билан чиқиб кетаётган одамлар учун ҳужжат тайёрлаган одамлар”ни ҳибс этганини айтмоқда. Биринчидан, нима учун улар “нолегал чиқиб кетаётганлар” ҳисобланаяпти?! Бизда хоҳлаган фуқаро хориж паспортини олиб, чиқиб кетиши мумкин! Аввал Туркияга, кейин бошқа давлатга...Муҳожирлар масаласида у ерда бир оғиз гапда “улар нолегал мигрантларга ҳужжат тайёрлагани” айтилган. Бу ерда менда иккинчи савол туғиляпти: ушланганлар Сурияга кетишга хориж фуқароларига қалбаки ҳужжатларни тайёрлаган экан. Чет эллик ўзининг паспорти билан бемалол чиқиб кетаверади, у қалбаки ҳужжат билан чегарада таваккал қилиб нима қилади? Россияда қолиш учун хорижликка дарҳақиқат бир уюм қалбаки документ керак, кетиш эса унга муаммо эмас, дейди Сергей Абашин.\nПрофессор Абашин сўнгги бир неча йил давомида олиб бораётган тадқиқотларидан марказий осиёлик муҳожирлар орасида\nЕкатеринбургда террорчиликда айбланиб ушланган ўзганликлардан бири\nрадикаллашиш аломатлари кузатилмаётганини маълум қилди. У Россия ҳуқуқ-тартибот органлари ушланган айрим радикал мусулмонлар ортидан минглаб бегуноҳ диндор ва оддий мигрантларни қатағон қилаётганига ишонишини билдирди.\nСуҳбатдош Москва минтақасида қалбаки ҳужжат тайёрлаётган “ишидчилар”нинг қўлга олинишини ФСБнинг “план бажариши” деб атади:\n- Менга улар аллақандай “эртак” тўқиëтгандек туюлмоқда. Ахир уларга жамиятда Сурия масаласида васваса ҳолатини ушлаб туриш зарур бўлиб қолмоқда. Қолаверса, ҳисобот бериб боришлари керак. Бошқа томондан, маҳаллий журналистлар бу ҳолатни сунъий ушлаб туришда кўмаклашаяпти. Менимча, бу йигитлар оддий қаллоблар, улар орасида намозхонлар бўлиши аниқ. Аммо эндиликда уларни жиддийроқ бўлган “террорчиликка кўмак бериш” моддаси асосида жавобгарликка тортишади. Ахир махфий хизматлар ИШИДчиларни ушлаш бўйича “план” бажариши керакку, деди Сергей Абашин.\nОзодлик сўнгги пайтларда Россия махфий хизматларининг айнан марказий осиёлик муҳожир, айниқса диндонларни “террорчилик”, “экстремизм” ва “ноқонуний террорчи ташкилотларга кўмаклашиш” моддалари асосида жиноий жавобгарликка тортаётганини қайд этмоқда.\nОлдинроқ, Озодлик Россиянинг Екатеринбург шаҳрида 7 нафар қирғизистонлик ўзбекнинг “Исломий давлат” гуруҳига алоқадорлик ва мамлакатда портлаш уюштириш айблови билан ҳибсга олгани тўғрисида хабар берган эди.\n2015 йил октябрида Москвада ИШИДни қўллаб-қувватлаганлик ва жамоат транспортида портлашларни режалаштирганликда айбланган 12 марказий осиёлик, жумладан ўзбекистонлик ҳибсга олинган эди. 2015 йилнинг 15 октябрида ФСБ Ханти-Манси мухтор округининг Пить-Ях шаҳрида ИШИД жангарилари томонидан шаҳар масжидида портлаш уюштиришда гумонланганлар қўлга олинганини очиқлаган эди.\nБунинг ортидан, ФСБ директори Александр Бортников ўтган йил 9 ойи давомида Россия ҳуқуқ-тартибот идоралари катта миқдорда қурол-аслаҳа, портловчи моддалар мусодара қилгани, “йигирмага яқин террорчилик амалиёти олди олингани”ни иддао қилган эди.


admin | 06-11-2018 | 3261\nГурлан туманининг “Фидокор” маҳалласида яшовчи, 1982 йилда туғилган Я.Наргиза 2018 йил 29 сентябрь куни уйида ҳеч ким бўлмаган пайтда номаълум шахслар ётоқхонасидан 400 АҚШ долларини ўғирлаб кетишганлиги тўғрисида туман ички ишлар бўлимига мурожаат қилди.\nБир қарашда оддийгина ўғирлик жинояти бўлиб туюлган ушбу ҳолатда, ўғирликка тушган шахс (лар) ни кўрдим-билдим деган бирорта ҳам гувоҳ топилмади. Албатта бундай жараёнда жиноятни фош этиш, жиноятчини аниқлаш ва ушлашда фақатгина жиноят қидирув бўлими ходимларининг тезкорлиги, зийраклиги ва синчковлиги қўл келади.\nТезкор ходимларнинг фуқаровий даъвогар ҳамда унинг яқинлари ва қўни-қўшнилари билан олиб борган суриштирув ишлари жараёнида мазкур жиноят 3 сутка ичида фош этилиб, гумондорлар аниқланди.\nҲайратланарлиси шуки, ушбу жиноятни фуқаровий даъвогарнинг ён қўшниси, 1997 йилда туғилган Ў.М. исмли аёл ва унинг тенгдош дугонаси, туманнинг “Ёрмиш” маҳалласида яшовчи, Б.Ё. лар содир этишган экан.\nУшбу икки дугона таниш-билишларидан бўлган қарзларини қоплаш ниятида ўғирлик жиноятига қўл уришганлиги маълум бўлди.\nҲаётда “Оғирнинг устидан, енгилнинг остидан юрмоқчи бўлган” дугоналарга нисбатан Ўзбекистон Республикаси Жиноят Кодексининг 169-моддаси 2-қисми билан жиноят иши қўзғатилиб, тергов ҳаракатлари олиб борилмоқда.\nДарвоқе, фуқаровий даъвогарга тегишли пуллар тўлиғича қайтарилди.


Ҳабиб Нурмугамедов нимага келди? | Azon.uz - Ахборот-таҳлилий портал\n5549 09:00 27.11.2019\nҲабибнинг келиши муносабати билан диндорлар орасида ихтилоф юз бергандек кўринди менга.\nКимдир унга ҳавас қилади, унинг ишини тўғри деб билади. Кимдир уни ёқтирмайди, қилган ишини динга зид амал, деб билади.\nБошимдан ўтганини айтиб қўя қоламан.\nМуҳаммад шундай муштлашиш спортида мусобақага қатнашиб, чемпионлик камарини олиб келди. Кетиши олдидан 16 ёшгача юзга, бошга қаттиқ зарба берилмаслиги ва юзга зарба ўтказмайдиган ҳимоя воситаси тақиб олишини айтиб, мендан рухсат олди.\nЧемпион бўлганидан кейин янада қизиқиши ортиб, интернетдан шу спортга рухсат берадиган фатволар излаб топди.\nУ топган фатволар менга заифроқ туюлиб, ўзимнинг қаршилигимни айтдим. Лекин ихтиёрни ўзига қўйдим. Ўша фатволар сени қониқтирган бўлса, ўзинг биласан, лекин улар мени қониқтирмади, дедим.\nМуҳаммад менинг риоямни қилиб, спорт турини ўзгартирди.\nАммо у ҳали ҳамон Муҳаммад Али, Тайсон, Ҳабиб каби спортчиларга ҳавас билан қарайди. Мен эса унинг бу ишидан хафа эмасман.\nДемоқчиманки, мен ножоиз деб билган ишни яна бир мусулмон жоиз, деб билса, ҳатто у ўз ўғлим бўлса ҳам, тўғри тушуниб кетавераман. Чунки фатво бераётган олимлар масалага мен англамаётган тарафдан ёндашаётган бўлишлари мумкин.\nЎша олтин қоидага амал қилсак, олам гулистон, менимча.\nМЕНИКИ ТЎҒРИ, ХАТО БЎЛИШИ МУМКИН. СИЗНИКИ ХАТО, ТЎҒРИ БЎЛИШИ МУМКИН.


Венесуэланинг бор-йўғи 10,5 миллиард доллари қолди\n21:31 / 02.03.2017\nВенесуэланинг бор-йўғи 10,5 миллиард доллар миқдоридаги олтин валюта захираси қолган. Бу ҳақида мамлакат Миллий банки маълумотларига таяниб, CNN Money хабар берди. Йил якунига қадар давлат турли қарзлари бўйича 7,5 миллиард доллар тўлаши керак.\nСўнгги бир неча йил давомида Венесуэла захираси барқарор қисқариб келмоқда. 2011 йилда у 30 миллиард долларни ташкил қилган. 2015 йилга келиб у 20 миллиардга камайган. Венесуэланинг пуллари қачон тугашини олдиндан айтиш қийин, дейилади нашрда. Шундай бўлган тақдирда, дефолт эълон қилиниши тахмин қилинмоқда.\nҚолган 10 миллиард пулдан 7,7 миллиарди олтинга жойланган.\nДавлат нефть нархининг тушиши туфайли ўткир молиявий муаммоларни бошдан кечирмоқда. Ҳатто хом-ашё бир баррель учун 100 доллар бўлган вақтда ҳам Венесуэла бюджет томонидан режалаштирилган харажатларни қийинчилик билан таъминлаган.\nНархлар тушганидан кейин вазият ёмонлашган. Хусусан импорт икки карра қисқарди, бу эса аксарият товарлар етишмовчилиги муаммосини келтириб чиқарди. Жорий йилда инфляция 1660 фоизга етиши кутилмоқда, 2018 йилда эса у 2880 фоизга кўпаяди.\nНефть етказиб бериш Венесуэла экспортининг 90 фоизини ташкил қилади. Мамлакат дунёдаги энг йирик углеводородлар захирасига эга.\nнефть Венесуэла валюта захираси


ШОИР МИРЗА КАРИМ БИЛАН ИЖОДИЙ УЧРАШУВ\nЎзбекистон халқаро ислом академиясида Ёзувчилар уюшмаси аъзоси, шоир Мирзакарим Тошболтаев билан ижодий учрашув ташкил этилди.\nУнда Ёшлар билан ишлаш бўйича проректор Ш.Акмалов, академия Касаба уюшмаси раиси Ю.Содиқов, Хотин-қизлар бўлими бошлиғи Р.Матибаева, Ахборот-ресурс маркази раҳбари Н.Мирхажаева, Талабалар турар жойи мудираси М.Тожиева ҳамда талабалар иштирок этди.\nТадбирда шоир М.Тошболтаев ўзининг самарали фаолияти, ўзбек шеъриятига қўшиб келаётган ҳиссаси, ёшларни ватанпарварлик руҳида камол топиши йўлидаги қатор асарлари тўғрисида маълумот берди.\nШоир 1968 йил 1 март куни Фарғона вилоятининг Бувайда туманида туғилган. Ёшликдан шеъриятга бўлган қизиқиши уни ижод сари етаклайди. Шу сабабли бўлса керак юртимиздаги кўплаб таниқли санъаткорлар томонидан севиб ижро этилаётган “Орангизда онам бўлсайди”, “Ёшлик бизни ташлаб кетади”, “Жайра-жайра”, “Дадамнинг мухлислари” каби қатор кўй ва қўшиқларнинг муаллифи ҳам айнан Мирза Каримдир.\nИжодий учрашувда талабалар шоир ижодидан ёд олган шеърларини ўқиб бериб, бугунги кунда халқимиз томонидан катта қизиқиш билан тингланаётган қўшиқларнинг аксарият қисми М.Тошболтаев қаламига мансуб эканини билдиришди.\nШунингдек, тадбирда Алишер Навоий таваллудининг 579 йиллиги муносабати билан улуғ бобокалонимизнинг илмий-маънавий меросига ҳам тўхталиб ўтилди.\nТадбир сўнгида эса талаба-ёшлар ўзларини қизиқтирган саволлари билан шоир Мирзакарим Тошболтаевга мурожаат қилишди.


МАТБУОТ АНЖУМАНИ ЎТКАЗИЛДИ. » Навбахор тумани хокимлиги\nYangiliklar Муаллиф:\tinfo - фев 01, 2021\nМАТБУОТ АНЖУМАНИ ЎТКАЗИЛДИ.\nМАТБУОТ АНЖУМАНИ ЎТКАЗИЛДИ. Навбаҳор туман халқ таълими бўлимида очиқлик ва шаффофликни таъминлаш, жамоатчилик билан алоқаларни ўрнатиш, соҳадаги ислоҳотларни аҳоли эътиборига етказиш борасида матбуот анжумани ўтказилди. Унда бошқарув органлари, ташкилотларнинг матбуот хизмати ходимлари, оммавий ахборот воситалари вакиллари, блогерлар иштирок этиб, ислоҳотлар натижадорлиги, жойлардаги муаммолар, таълим сифатини ошириш юзасидан амалга оширилаётган ишлар билан таништирилди. Умуммиллий характер касб этган таълимга давлат томонидан қаратилаётган эътибор, ўқитувчилар мавқеининг оширилиши ортида таълим сифатини ошириш турибди. Жойларда бу борада пайдо бўлаётган муаммолар, уларни бартараф этишда жамоатчилик назоратини ўрнатиш масалалари кун тартибига олиб чиқилди. Шу жиҳатдан олиб қараганда, ўтказилаётган матбуот анжумани аҳамияти катта бўлмоқда.\nСавол-жавоблар, муҳокама тарзида ўтган анжуман фойдали бўлганлиги эътироф этилди. Навбаҳор туман халқ таълими бўлимида ўтказилган матбуот анжуманида, ёш авлоднинг баркамол бўлиб вояга етиши, сифатли ва мукаммал таълим олишини таъминлашга қаратилган келгусидаги бир қатор вазифалар такидлаб ўтилди.\n2021 йилда амалга ошириладиган асосий вазифалардан:\n🔹Тумандаги 5-сонли умумий ўрта таълим мактабини информатика фанига ихтисослаштирилган мактаб сифатида ташкил қилиш;\n🔹2021 йилда тумандаги 4-, 13-, 28-сонли умумтаълим мактабларини замонавий компьютер жамланмалари билан таъминлаш;\n🔹Таълим муассасаларига маҳаллий бюджет маблағлари ҳисобидан 102 миллион сўмлик спорт анжомлари, 197 миллион сўмлик мусиқа асбоблари, 67 миллион сўмлик мактаб кутубхонаси учун бадиий адабиётлар жамланмасини олиш;\n🔹Ўқувчи ёшларни касб-ҳунарга ўргатиш мақсадида тумандаги "Ватанпарвар” ташкилоти, "Савдо саноат палатаси” ўқув маркази ва бошқа ишлаб чиқариш корхоналари билан ҳамкорликни ташкил қилиш ишлари режалаштирилган. Анжуман натижасида иштирокчилар томонидан савол-жавоб тариқасида таълимга оид муҳокамалар бўлиб ўтди\nYangiliklar янв 10, 2020\nОЧИҚЛИК, ШАФФОФЛИК ВА ТЕЗКОРЛИК\nОЧИҚЛИК, ШАФФОФЛИК ВА ТЕЗКОРЛИК ФАҚАТ ОҒИЗДА ЭМАС БАЛКИ АМАЛДА ҲАМ ЎЗ...\n2019 ЙИЛ 14 СЕНТЯБР КУНИ НАВБАҲОР ТУМАНИДА НАВОИЙ ВИЛОЯТИ ОММАВИЙ АХБОРОТ ВАКИЛЛАРИ...


Арис обод бўлмоқда\nАрис – буюк инсонларнинг қадами теккан, руҳлари қолган муқаддас шаҳар. Бу заминдан раҳнамолар ва сўз усталари, оқинлар ва ботирлар чиққан.\nАна шу аждодларнинг бугунги авлодлари – арисликлар шу кунларда ҳаммани ларзага солган улкан портлашдан кейин ҳалокатга учраган Арис шаҳрини бутун Қозоқ эли билан биргаликда қайтадан тикладилар.\nТинч кунларда тепасидан ўқ-дори ёғилиб, беихтиёр қочқинга айланиш, уй-жойи, мол-мулкидан айрилиш, кўчада қолиш осон эмас, албатта.\nБу ҳолатнинг қанчалар мушкул эканлигини фақат бошига тушган одам билади. Энг аввало, шундай қийинчиликларга мубтало бўлишига қарамай, сабр-матонат кўрсатган Арис шаҳри аҳлидан миннатдор эканлигимни маълум қиламан.\nАрисликларнинг бошига тушган ташвишни бирга баҳам кўриб, ҳамдардлик қилган ҳамма одамларга, хусусан Қозоғистоннинг турли бурчакларидан келиб тер тўккан қурувчиларга олқишлар бўлсин.\nДавлат ҳокимлиги ҳам портлашлардан зарар кўрган одамларга ҳар томонлама ёрдам берди. Бешикдаги боладан тортиб, мункиллаган қариягача, жон бошига 100 минг тенгедан товон пули олди. Қисқа фурсат ичида 7 мингдан зиёд уй-жой тикланди. Умуман яроқсиз аҳволдаги 435та уй қайта қурилди. Шаҳар ичидаги йўллар ва инфратузилма ҳам янгиланиб, шаҳар яна обод бўлди.\nБуларнинг ҳаммасини шунчаки айтиб ўтиш осон, албатта. Давлат ғамхўрлиги, халқнинг аҳиллиги туфайли шундай катта ишлар бажарилди.\nБ. ИСЛАМБЕКОВ, Арис шаҳар фахрийлар кенгаши раиси., 2019-10-07, 20:52 43


ЕИ раҳбарлари Москвада музокара ўтказмоқда\nЕвропа комиссияси президенти Хосе Мануэл Баррозо бошчилигидаги гуруҳ ЕИ ва Россия ўртасидаги ҳамкорликни йўлга қўйиш мақсадида Москвада сўзлашувлар ўтказмоқда.\nУшбу сафарда Баррозога ЕИнинг тўққиз нафар юқори мартабали расмийси ҳамроҳлик қилмоқда.\nЕвропа делегацияси Москвада Россия президенти Дмитрий Медведев билан учрашиб, ўзаро алоқалар истиқболини муҳокама қилдилар.\nРоссия ўтган йилнинг август ойида Грузия билан уруш олиб боргандан сўнг, ЕИ расмий Москва билан стратегик ҳамкорликка оид музокараларни тўхтатиб қўйган эди.\nРоссия-Украина ўртасида бўлиб ўтган газ можароси ва Европа давлатларига газ транзитини вақтинчалик тўхтатиб қўйилиши туфайли Москва-Брюссел муносабатлари янада совуқлашган эди.


ЎЗБЕКИСТОН ХДП САЙЛОВОЛДИ ДАСТУРИГА ТАКЛИФЛАР ОЛИНМОҚДА - Ўзбекистон овози газетаси\nМАРКАЗИЙ ОСИЁ – ЕВРООСИЁ МИНТАҚАСИДА МУҲИМ АҲАМИЯТГА ЭГА ҲУДУД\n«ЎЗБЕКИСТОННИНГ ТАЯНЧ ТОҒЛАРИДАН БИРИ»\nТИЛГА ЭҲТИРОМ – ЭЛГА ЭҲТИРОМ\nВАЛЮТАФУРУШЛАР ЖАЗО ОЛДИ\nЎзбекистон Халқ демократик партияси: тенглик, адолат, бирдамлик учун курашади\nЎЗБЕКИСТОН ХДП САЙЛОВОЛДИ ДАСТУРИГА ТАКЛИФЛАР ОЛИНМОҚДА\nШу йилнинг декабрь ойида мамлакатимиз ижтимоий-сиёсий ҳаётидаги муҳим воқеа — парламент ва халқ депутатлари маҳаллий Кенгашларига сайловлар бўлиб ўтади. Янги ташкилий-ҳуқуқий шароитда ўтказилаётган мазкур сайлов сиёсий партиялар зиммасига ҳар қачонгидан катта масъулият юкламоқда.\nШу кунларда сиёсий партиялар янги дастури ва Сайловолди дастурини ишлаб чиқмоқда. Ушбу муҳим ҳужжатларнинг ҳаётийлигини таъминлаш мақсадида электорат муаммолари ўрганилмоқда, ҳудудлар ривожига тўсиқ бўлаётган муаммолар таҳлил этилиб, уларнинг ечимига алоҳида эътибор қаратиляпти. Ўз навбатида ушбу муҳим вазифалар бўйича партия дастури ва Сайловолди дастурига таклифлар бериляпти.\nЎзбекистон Халқ демократик партияси ҳам фаоллар, депутатлар ва аъзолари билан ўтказилаётган учрашувларда партия дастури ва Сайловолди дастурини янада мукаммаллаштириш, ҳудудларнинг ривожланиш ҳолатидан келиб чиқиб, муҳим вазифаларни белгилаш эътибор марказида турибди.\nБоймурод ЮСУПОВ, ЎзХДП Марказий Кенгаши бўлим мудири:\n– Ҳаммамиз яхши биламизки, партиямиз дастурий мақсадларида ўзгалар парваришига муҳтож ногиронлиги бўлган шахслар ва уларнинг оила аъзоларининг ижтимоий манфаатларини ҳимоя қилиш масаласига алоҳида эътибор қаратилган. Шундан келиб чиқиб, тайёрланаётган янги Сайловолди дастурига ногиронлиги бўлган шахсларни қўллаб-қувватлаш, уларнинг ҳаётга қизиқишини ошириш, ҳуқуқларини таъминлаш бўйича яна бир қатор вазифалар белгиланиши керак, деб ўйлайман. Тўғри, Сайловолди дастури лойиҳасида бу масалага эътибор қаратилган. Лекин ногиронлиги бўлган шахсларнинг ҳаётий эҳтиёжлари билан боғлиқ муҳим йўналишлар диққат марказидан четда қолмаслиги керак.\nМасалан, бундай шахсларнинг ишга жойлашиш даражасини орттириш мақсадида «Ижтимоий меҳнат ўринлари тўғрисида» қонун қабул қилиш лозим, деб ўйлайман. Айтайлик, кимдир ўзи юролмаса ҳам қўл меҳнати орқали ҳунармандчиликнинг қайсидир тури билан шуғулланади. Биз ана шундай инсонларга яқиндан кўмак беришимиз, меҳнатини қадрлашимиз, бунинг қонуний асосларини мустаҳкамлашимиз керак. Оиласи фаровонлигига улуш қўшиш уларнинг кўнглини кўтаради, ҳаётга умиди, қизиқишини оширади.\nХалила ЕШИМБЕТОВ, ЎзХДП Қорақалпоғистон Республика Кенгаши раиси:\n– Кишиларнинг яхши яшаши ва муносиб турмуш шароитига эга бўлишида коммунал соҳа ривожи муҳим ўрин тутади. Бу масала бевосита дастурий мақсадларимизга ҳамоҳанг бўлгани учун Сайловолди дастурида шу йўналишга ҳам алоҳида эътибор қаратилган. Менинг фикримча, бу борадаги вазифалар кўламини янада кенгайтириш лозим. Масалан, коммунал соҳада маълумотларнинг очиқлигини таъминлаш, ушбу хизматларга ўрнатилган тарифлар устидан жамоатчилик назоратини янада кучайтириш керак. Аҳоли билан очиқ мулоқотлар ўтказганимизда коммунал соҳа билан боғлиқ кўплаб мурожаатлар бўлади, саволлар беришади. Агарда тизимда маълумотлар очиқлиги тўлиқ таъминланса, бу коммунал хизматлар таъминотчиларининг масъулиятини ошириш, ишлаб чиқариш билан боғлиқ бўлмаган йўқотишларнинг олдини олишга хизмат қилади.\nАбдулҳамид НУРМАТОВ, ЎзХДП Андижон вилоят кенгаши раиси:\n– Аввало, таъкидлаш керакки, партиямизнинг янги дастурида ижтимоий ҳимоя масалалари алоҳида ўрин олганини кўпчилик қўллаб-қувватламоқда. Чунки булар энг долзарб ҳаётий вазифалар бўлиб, аҳолининг ижтимоий фаоллигини ошириш, иқтисодий даромадларини кўпайтириш масалалари билан уйғундир.\nШу ўринда Сайловолди дастурига бир таклиф айтмоқчи эдим. Менимча, давлат ва жамият томонидан манзилли ижтимоий ҳимоя ва ижтимоий ёрдамга муҳтож аҳоли қатлами учун қабул қилинган барча меъёрий ҳужжатларни бир тизимга солиб, уларни кодекс шаклида бир тўпламга бирлаштириш вақти келди. Бу ҳужжатда ижтимоий ҳимоя, ижтимоий ёрдам, кам таъминланган оила сифатида рўйхатга олиш тартиби, ногиронлик ва тиббий хизмат кўрсатиш тартибини белгилаш, ҳуқуқ, имтиёз ва мажбуриятларни аниқ кўрсатиб ўтиш лозим, деб ҳисоблайман.\nМақсуд ХОЛОВ, Халқ депутатлари Бухоро вилоят Кенгаши депутати, ЎзХДП гуруҳи аъзоси:\n– Партиямиз Сайловолди дастурига таклиф бермоқчиман. Тиббиёт соҳасида аҳолини қийнаётган энг оғриқли масалалардан бири одам аъзолари ва тўқималарини трансплантация қилиш бўйича республикамизда етарли имкониятлар мавжуд эмаслигидир. Бу эса аҳолини катта маблағ эвазига хорижга чиқиб, даволаниб келишига сабаб бўлмоқда. Шуни инобатга олган ҳолда партиямиз аҳолига мазкур йўналишда сифатли ва арзон тиббиёт хизматини кўрсатиш бўйича имкониятлар яратиш вазифасини ҳам ўз олдига мақсад қилиши керак. Бу аҳолига кўрсатилаётган тиббий хизмат сифатини ошириш баробарида фуқароларнинг ижтимоий ҳимоясини таъминлашга хизмат қилади.\nБаҳриддин ТОШМАМАТОВ, ЎзХДП Навоий вилоят кенгаши бўлим бошлиғи:\n– Ҳукумат қарори асосида ногиронлиги бўлган боласини тарбиялаётган оналарга пенсияга чиқаётганда камида 7 йиллик иш стажига эга бўлиши шартлиги амалиёти бекор қилинди. Эндиликда ногиронлиги бўлган боласини тарбиялаётган оналарга улар 55 ёшга тўлганларида иш стажи бўлмаса ҳам ижтимоий нафақа тайинланмоқда. Лекин бу борада эътибор қаратиш керак бўлган бир масала бор. Бизнинг фикримизча, ногиронлиги бўлган боласини тарбиялаётган оналарнинг пенсияга чиқиш тартибини қайта кўриб чиқиш, бу масалани партиямиз Сайловолди дастурида назарда тутиш керак.\nШерзод СОДИҚОВ, ЎзХДП Марказий Кенгаши сектор мудири:\n– Менимча, республикада фаолият юритаётган олий таълим муассасаларида тўлов-шартнома миқдоридаги номутаносибликни йўқотган ҳолда, барча таълим муассасаларида таълим тўловлари миқдорини тенглаштириш керак. Масалан, Тошкент молия институти, Тошкент давлат юридик университети, Жаҳон иқтисодиёти ва дипломатия университети, Тошкент давлат иқтисодиёт университетлари ҳамда тиббиёт олийгоҳларида таълим тўловлари миқдори бошқа олий таълим муассасалариникига нисбатан анча юқори. Лекин барча олий таълим муассасалари талабалари учун тўланадиган стипендиялар миқдори бир хил. Кам таъминланган, ижтимоий ҳимояга муҳтож оила фарзандлари тўлов-шартнома миқдори юқори бўлган олий таълим муассасаларига контракт асосида ўқишга қабул қилинганда тўлов масаласида қийинчиликка дуч келмоқда.\nГулшан АСАТОВА, ЎзХДП Марказий Кенгаши сектор мудири:\n– Аввало, биз энг муҳим бир масалага эътибор қаратишимиз керак. Яъни, тайёрланаётган дастур ҳамма тушунадиган оддий, халқчил тилда ёзилиши, қўйилаётган вазифалар ҳам аниқ бўлиши керак.\nФикримча, партия Сайловолди дастурида сиёсий билими юқори, масъулиятли хотин-қизларни аниқлаб, уларни раҳбарлик лавозимларига тавсия этиш масаласи ўрин олиши жоиз, деб ўйлайман. Бу жамиятда хотин-қизлар фаоллигини оширишда катта рағбат вазифасини ўтайди, деб ўйлайман.\nБундан ташқари, оғир ижтимоий вазиятга тушиб колган хотин-қизларга, ногиронлиги бўлган, кам таъминланган, фарзандларини тўлиқсиз оилада тарбиялаётган ва уй-жой шароитини яхшилашга муҳтож аёлларга арзон уй-жойлар берилиши устидан парламент ва депутатлик назоратини кучайтириш масаласи ҳақида ҳам жиддий ўйлаб кўриш лозим.\nҚишлоқ ва маҳаллаларда хотин-қизлар билан кўп учрашувлар, юзма-юз мулоқотлар ўтказамиз. Суҳбатлар давомида бир нарсага кўп гувоҳ бўламан: қўлигул, ҳунарли, истеъдодли қизларимиз жуда кўп. Фақат уларнинг иш бошлашига кўмаклашиш, қобилиятини тўғри йўналтириш лозим. Бунга, айниқса, ота-оналар ҳам бош бўлиб, оилавий тадбиркорликни йўлга қўйишса, кўплаб хотин-қизларимизнинг бандлиги таъминланади.\nЯна бир масала. Аёллар билан учрашганимизда бола боқиш таътили нима учун пенсия ёшига қўшилмайди, деган саволлар кўп бўлади. Бизнингча, бу масалани кенгроқ ўйлаб кўриб, таклиф тайёрлаш лозим.\nРавшан ҲОМИТОВ, ЎзХДП Марказий Кенгаши сектор мудири:\n– Аҳоли ижтимоий ҳимоясини таъминлаш, хусусан, ногиронлиги бўлган шахслар ўқиб-ўрганиши учун шароит яратиш масаласи ҳам долзарбдир. Сайловолди дастуримизда шу йўналишни эътиборга олсак, яхши иш бўларди, деб ўйлайман.\nМасалан, кўзи ожиз ёшлар орасида китобхонликни ривожлантириш мақсадида брайль ёзувидаги китобларни кўпайтириш, республиканинг йирик минтақаларида махсус типографияларни ташкил этиш лозим, деб ўйлайман...\nАлбатта, юқоридаги таклифларнинг ҳаммаси ҳам чуқур таҳлилларга асосланмаган бўлиши мумкин. Партия Марказий Кенгашидаги экспертлар гуруҳи ҳар бир таклифни чуқур ўрганиб, таҳлил қилиб хулоса чиқаради.\nБугунги кунда партиямиз Дастури ва Сайловолди дастури лойиҳалари таклифлар учун очиқ. Лойиҳаларни такомиллаштириш жараёни давом этомқда.\nҲурматли юртдошлар, партиямиз аъзолари ва фаоллари, қадрли олимлар ва мутахассислар, таклифларингиз, фикр-мулоҳазаларингизни кутамиз.\nЭлектрон манзил: uzxdp@mail.ru\nЎзХДП Марказий Кенгаши\nОНА ТИЛИМИЗ – ҚАДРИЯТЛАРИМИЗ ТИМСОЛИ\nАҲОЛИНИ УЙ-ЖОЙ БИЛАН ТАЪМИНЛАШ БЎЙИЧА ЯНГИ ТИЗИМ ЖОРИЙ ЭТИЛАДИ\nЎЗБЕКИСТОН ХАЛҚ ДЕМОКРАТИК ПАРТИЯСИНИНГ ҚУРУЛТОЙИ\nПрезидент Шавкат Мирзиёевнинг ўзбек тилига давлат тили мақоми берилганининг ўттиз йиллигига бағишланган тантанали маросимдаги нутқи\nЎзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида\nЎқитувчи ва мураббийлар куни муносабати билан таълим-тарбия тизимида алоҳида ўрнак кўрсатган ходимлардан бир гуруҳини мукофотлаш тўғрисида\nРоссия Федерациясининг Екатеринбург шаҳрида бокс бўйича бўлиб ўтган жаҳон чемпионатида юқори натижаларга эришган спортчи ва мураббийлардан бир гуруҳини мукофотлаш тўғрисида


Нью-Йорк Фондлар Биржаси ва АҚШ иқтисодиётининг асосий кўрсатгичи бўлган Dow Jones индекси 14 сентябрда 328 поғона юксалиб, 27 минг 993 бўлди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:27 - Нью-Йорк Фондлар Биржаси ва АҚШ иқтисодиётининг асосий кўрсатгичи бўлган Dow Jones индекси 14 сентябрда 328 поғона юксалиб, 27 минг 993 бўлди\nЭслатиш керакки, Dow Jones индекси 11 сентябрда 131 поғона юксалиб, 27 минг 666 бўлганди. Кеча 14 сентябрда эса, 328 поғона юксалиб, 27 минг 993 бўлди. Аммо, унутмайликки, бундай кутилмаган ўзгаришлар зиг-заглар қуршовидаги Dow Jones индексининг касаллиги бўлиши ҳам ўз-ўзидан маълум. Демак, жараёнлар қандай олға кетишини диққат билан кузатиб бориш керак.\nХуллас, Dow Jones индекси сўнги марта жорийдаги йилнинг 12 февраль куни 29 минг 551 га чиқиб, охирги тарихий рекордни ўрнатган эди. Демак, ўша рекорд даражага қайтиб чиқиш учун Dow Jones индекси яна тахминан 1,5 минг поғонага кўтарилиши лозим. Бу кунларда кўп ўзгаришлар бўлмоқда, аммо унутмайликки, бир неча кун аввал 3,2 мингга кўтарилишни гапирган эдик. Демак, кутиш вақтимиз ҳали бор.\nБилмаганлар учун ҳам эслатиш керак, АҚШдаги Dow Jones индексининг аҳволи бутун дунё иқтисодиётида ҳам ўзини кўрсатади. Чунки, "яхши ният - ярим мол" эканлигини унутмайлик.\nКўраяпмизки, АҚШда ҳам коронавирус пандемияси юқори нуқтадан зиг-загли бўлса ҳам тушиб бормоқда. Шундай экан, Dow Jones индексининг сўнги кунлардаги зиг-загли ўзгаришлари ҳам яхшигина ютуқдир. Ҳақиқий воқеалар қандай бўлишини ЯҚИН БИР НЕЧА КУН ичида кўрсак керак.


Шавкат Мирзиёев Абдулла Орипов номидаги мактаб...\n29.01.2018 20:17 0 718\n2017 йил 24 майда Ўзбекистон Республикаси Вазирлар Маҳкамасининг «Қарши шаҳрида Абдулла Орипов номидаги она тили ва адабиёти фанини чуқурлаштириб ўқитишга ихтисослаштирилган мактаб-интернатини ташкил этиш тўғрисида»ги қарори қабул қилинган эди.\nБу ерда замонавий таълим маскани барпо этилди. Жорий ўқув йилидан бешинчи синфга иқтидорли болалар қабул қилинди. Мактабнинг биринчи қаватида Абдулла Орипов музейи ташкил этилган. Шавкат Мирзиёев ушбу музей ва мактаб билан танишди. Ўқувчилар билан суҳбатлашди. Бу ҳақда Президент матбуот хизмати хабар берди.\nШу ерда Ибройим Юсупов, Муҳаммад Юсуф, Зулфия ва Ҳамид Олимжон номидаги мактаблар билан видеоалоқа орқали мулоқот қилинди. Ўқувчилар шеърлар ўқиди.\nДавлат раҳбари уларнинг Абдулла Ориповдек буюк шоирга муносиб фарзандлар бўлиб камол топиши, бунинг учун кўп китоб ўқиш ва Ватанни севиш муҳимлигини таъкидлади. Уларга совғалар берди.\nМаълумот учун, Ўзбекистон Президенти Шавкат Мирзиёев 2017 йил февралда Қашқадарё вилоятига ташрифи чоғида Қарши шаҳрида Абдулла Орипов номидаги мактаб ва унинг ижодига бағишланган музей ташкил этиш бўйича топшириқ берган эди.


Трамп АҚШ махсус хизматлари ходимлари 2016 йилда унинг сайловолди дастури устидан кузатувни амалга оширишгани ҳақида олдин ҳам кўп бора таъкидлаган эди.\nТОШКЕНТ, 23 июн — Sputnik. АҚШ президенти США Дональд Трамп 2016 йилда ўзининг сайловолди кампанияси кузатувда бўлгани ҳақида маълум қилиб, ўтмишдоши Барак Обамани давлатга хоинликда айблади. Бу ҳақда РИА Новости хабар бермоқда.\n"Бу давлатга хоинлик. Қаранг, анча олдин мен қилган чиқишимда улар бизнинг кампаниямиз ортидан жосуслик қилишганини айтган эдим. Улар бизни тинглашган, бу қўштирноқ ичида айтилган бўлиб, эшитишнинг замонавий усулларини англатарди... Улар менинг кампаниям ортидан жосуслик қилишган, мен бу ҳақда анча олдин айтганман. Кўриниб турибдики, мен ҳақ эканман", — деган Трамп CBN News телеканалига берган интервьюсида.\nТрамп АҚШ махсус хизматлари ходимлари 2016 йилда унинг сайловолди дастури устидан кузатувни амалга оширишгани ҳақида олдин ҳам кўп бора таъкидлаган эди. 2016-17 йилларда демократ-президент Обама даврида ФҚБ (ФБР) Трампга қарши суриштирув ишларини ўтказган эди. Бу суриштирув "Хочсимон олов бўҳрони", дея номланган. Терговчилар президентликка номзод сайловларда ғолиб чиқиш учун Россия ҳукумати билан тил бириктирган бўлганми, шуни аниқлаштиришга ҳаракат қилганлар. Сал кейин худди шу масала мустақил махсус прокурор Роберт Мюллер томонидан ўрганилган ва у 2019 йилнинг баҳорида бундай тил бириктирув бўлганлиги ҳақида далиллар мавжуд эмас, деган хулосага келган.\nРоссия ва Трамп бу айбловларни кескин рад этиб келганлар, АҚШ президенти уларни сиёсий мотивацияланган, деб билади.


Агуэро АПЛнинг январь ойидаги энг яхши футболчиси бўлди » Скачать музыку бесплатно новинки музыки 2016-2017\nАгуэро АПЛнинг январь ойидаги энг яхши футболчиси бўлди\nКомментариев: 0 Просмотров: 217 Дата: 5-02-2016, 10:20 Англия чемпионатининг январь ойидаги энг яхши ўйинчиси ва мурабийи номлар аниқ бўлди. Футболчилар ўртасида "Манчестер Сити" ҳужумчиси Серхио Агуэро энг яхши деб топилди. Аргентиналик ҳужумчи январь ойида тўрт ўйинда бешта гол уриб, бир голга ҳаммуаллифлик қилган. Энг яхши мураббий деб Роналд Кман топилди. Унинг қўл остидаги "Саутгемптон" АПЛнинг тўрт учрашувида уч марта ғалаба қозонди ва еттинчи ўринга кўтарилиб олди. - деб хабар бермоқда Stadion.uz нашри.


Арнасойлик ота фарзанди учун 18 ёшга тулгунга қадар алиментни тўлади - Zamin.uz\nМажбурий ижро бюроси Арнасой туман бўлим иш юритувидаги фуқаролик ишлари бўйича Зарбдор туманлараро судининг 09.04.2013 йилдаги ижро варақасига асосан қарздор Г.Б. ҳисобидан ундирувчи Қ.Б. фойдагига вояга етмаган 1 нафар фарзандининг моддий таъминоти учун энг иш ҳаққи ва барча даромадларининг 1/4 қисм миқдорида алимент ундириш ижро иши мавжуд.\nМазкур ижро ҳужжати юзасидан давлат ижрочилари томонидан олиб борилган ижро ҳаракатлари давомида қарздор Арнасой туманидаги 15-сонли умум таълим ўрта мактабида директор лавозимида ишлаб келаётганлиги аниқланган бўлиб алимент тўловларини тўлаш бўйича иш жойига талабнома юборилган ҳамда алимент тўловлари ойма-ой ўз вақтида тўланиши таъминланган.\nШунингдек қарздорга нисбатан 2018 йил 13 июнь куни Ўзбекистон Республикаси “Суд ҳужжатлари ва бошқа органлар ҳужжатларини ижро этиш тўғрисида”ги Қонуннинг 421-моддасига асосан Ўзбекистон Республикасидан чиқиш ҳуқуқлари вақтинча чекланган.\nИжро харакатлари давомида 2021 йил 03 март куни қарздор Г.Б. ундирувчига фарзанди 18 ёшга тўлгунга қадар ҳисобланган 30 млн. сўм алимент пулларини тўлиқ тўлаб берилган ва давлат ижрочиси томонидан қарздорга қўлланилган барча чекловларни бекор қилинган. «Замин» янгиликларини «Вконтакти»да кузатиб боринг\nЯнгиликлар » Жамият » Арнасойлик ота фарзанди учун 18 ёшга тулгунга қадар алиментни тўлади


БАХТЛИ ОИЛА ( 98854 marta o'qilgan) Chop etish\n1 ... 5 6 7 8 9 10 11 12 13 14 15 ... 24 B\nHanafiy 13 Aprel 2009, 15:22:34\n2. Одоб қоидалари.\nАр-хотинларнинг сзаро схши муносабатда бслишлари оила ришталарини мустаҳкамлайди. Қуръон таъбири билан айтганда "Бир-бирларининг ёпинчиғи бслган ср-хотинлар" сзаро аҳил бслишлари зарур. Бу айни вақтда Аллоҳнинг амридир.\n"Улар билан тинч-тотув сшанглар. Агар уларни ёмон ксрсангиз ҳам (сабр қилиб иноқ ҳолда сшайверинглар). Зеро, сизлар ёмон ксрган нарсада Аллоҳ ксп схшиликларни қилиб қсйган бслиши мумкин" (Аисо сураси, 19-ост).\nБу борада Ҳазрати Лайғамбар (с.а.в.) шундай деганлар:\n"Мсъмин бир сркак жаҳли чиқиб мсъмина аёлдан ранжимасин, агар унинг характери ёқмаса, бошқасини ёқтириши мумкин".\nШайх Абу Муҳаммад ибн Аби Язил илм ва диндорлик борасида катта мавқега сга сди. Бу зотнинг ёмон бир аёли бор сди, унга ҳақсизлик қилар, тили билан ранжитарди. Бундан одамларнинг жаҳли чиқар сди. У зот бир куни шундай деди:\n- Мен Аллоҳнинг илм ва молу-дунё борасида мукаммал неъматига сришган бир бандасиман. Балки бу аёл гуноҳларимга жазо сифатида юборилгандир?! Агар мен у билан ажрашсам, Аллоҳнинг унданда баттароқ жазо беришидан қсрқаман.\nБаъзи тафсирчилар сса:\n"Яқин дсстингга схшилик қил", остида айтилган дсст киши аёлидир, деганлар. Аёллар билан схши сшаш борасида Ҳазрати Лайғамбар (с.а.в.)нинг ксп тавсислари бор:\n"Мсъминларнинг иймон борасида етуклари ахлоқи снг гсзал бслганларидир. Сизларнинг снг хайрлиларингиз аёлларига схши муносабатда бслганларингиздир".\n"Аёлларга сахийлар иззат-икром ксрсатади, пасткашлар сса уларни ҳақорат қилади".\nHanafiy 13 Aprel 2009, 15:22:51\n3. Оилани бошқариш.\nХоҳ давлат, хоҳ иш, хоҳ оила бошқарувида муваффақистга сришишнинг бирдан-бир йсли адолат билан ҳаракат қилишдир. Зеро, коинотдаги ҳамма нарса мувозанат асосида ҳаракатланади.\nАрабларда: "Қаттиқ бслма синасан, юмшоқ бслма сиқиласан", деган мақол бор. Дарҳақиқат, на қаттиқ ва на юмшоқ, балки уларнинг сртаси бслиш керак. Қаттиқ ёки юмшоқ бслишнинг срни бор. Шунинг учун бошқарувчилик нозик ва қийин бир санъатдир.\n"Аёллар борасида бир-бирларингизга хайр тавсис қилинглар. Чунки улар қовурғадан сратилган. Қовурғанинг снг сгри жойи сртасидир. Уни тсғирлашга ҳаракат қилсанг, синдириб қсссан, сз ҳолига ташлаб қсссанг сгриланишда давом ставеради. Шундай скан аёллар борасида бир-бирларингизга хайр тавсис қилинглар".\n"Шубҳасиз, аёл қовурғадан сратилган. Ҳамма вақт тсғри бслиб турмайди. Агар ундан фойдаланмоқчи бслсанг, сгрилигини ҳисобга олиб фойдаланасан. Бутунлай тсғрилайман, десанг, синдириб қсссан. Синдириш сса ундан ажралиш демакдир".\nҲадиси шарифларда аёлнинг қовурғадан сратилганлигини айтилиши мажозийдир. Уларнинг нозиклигини билдириш учундир. Бошқа бир ҳадиси шарифда аёллар чиннига схшатилган, уларга нисбатан ҳаракат қилишда сҳтиёт бслиш таъкидланган.\nАёлнинг қовурғача схшатилиши аёлга ҳақорат смас, ҳақиқатдир. Тиббиётда ҳам маълумки, инсоннинг снг нозик сусги қовуғадир. Қалбга сқин бслиши севгини ифода стади. Ксксимиздаги сускнинг сгрилиги камчилик смас, заруратдир.\nHanafiy 13 Aprel 2009, 15:23:54\n4. Оқил бслиш.\nМеҳр-муҳаббатдан ташқари оила мустаҳкамлигини таъминловчи асосий восита ақлдир. Туйғулар ҳар он сзгариб туради. Инсон бир пайтлар севган кишисини кейин севмаслиги табиий холдир. Ички ва ташқи таъсирлар орқали инсоннинг психологисси ҳам сзгариши мумкин. Турмуш сртоғини ёқтирган, ёқтирмаган пайтлар бслади. Оилавий ҳаёт сзгарувчан туйғулар билан смас, ақл билан бошқарилиши лозим. Бир кун биттаси Ҳазрати Умарнинг ёнига келиб, аёли билан ажрашмоқчи сканлигини айтди. Ҳазрати Умар (р.а.) ссрадилар:\n- Аимага аёлинг билан ажрашмоқчисан?\n- Уни севмайман.\n- Ай ахмоқ! Бутун оилалар муҳаббат билан сшасптими? Сенинг ақлинг нимага срайди?\nАнас ибни Молик (р.а.) айтади: А асулуллоҳнинг ёнида бир одам ҳақида мақтаб гапиришди. А асулуллоҳ:\n- Ақли қанақа? - деб ссрадилар.\n- Ай, А асулуллоҳ! Ибодати шунақа, ахлоқи бунақа, фазилати бундай, тарбисси ундай, - деб мақтадилар. А асулуллоҳ сна:\n- Ақли қанақа? - дедилар. Саҳобалар:\n- Ай, А асулуллоҳ! Биз унинг ибодати, хайрли иши ҳақида гапирспмиз. Уни мақтаспмиз. Сиз сса ақли ҳақида ссраспсиз?\nБунга жавобан А асулуллоҳ (с.а.в.):\n- Ахмоқ ссфи жоҳиллиги билан фосиқлардан ҳам кспроқ зарар келтиради. Аллоҳга сқинлик даражалари ақлларининг ксплиги биландир, дедилар.\nАқлдан мақсад шаҳват, ҳасад, нафрат каби туйғулардан ҳоли ақлдир. Айниқса, сркакларнинг кенг дунёқарашлари вазмин бслишлари оила ҳаётида жуда-жуда муҳимдир.\nHanafiy 13 Aprel 2009, 15:24:03\nОила муҳитидаги расмист ва сиқилишни кетказиш учун вақти-вақти билан хурсандчилик ва ҳазил-ҳузул килиб турилиши керак. Ҳар нарсада бизга намуна бслган Ҳазрати Лайғамбар (с.а.в.) бу борада ҳам идеал бир оила бошлиғи сканликларини ксрсатганлар.\nА асулуллоҳ (с.а.в.) айниқса Ойша онамиз билан ҳазиллашиб, мусобақа сйнаганлар. Баъзан Ҳазрати Ойша А асулуллоҳни, баъзан сса А асулуллоҳ Ойша (р.а.)ни енгган. Лайғамбаримиз (с.а.в.) бекорга вақт сарфлашни хуш ксрмас сдилар. Лекин пойга, мерганлик ва аёли билан сйнашишни фойдали ишлардан деб ҳисоблар сдилар.\nАшура кунида ҳабашистонликларнинг масжидда сйнаган камон-қалқон сйинини Ҳазрати Ойша онамиз билан бирга Ҳазрати Ойша онамиз зериккунларигача томоша қилганлар. Лайғамбаримиз (с.а.в.)нинг бошқа аёлларидан кспроқ Ҳазрати Ойшага (р.а.) бундай муносабатлари бироз ёш бслишидандир. Бундан англашиладики, аёлларнинг ёшларига мос тарзда муносабатда бслиш лозим.\nHanafiy 13 Aprel 2009, 15:24:22\n6. Муҳофаза қилиш.\nОила номуси ва шаънини ҳимос қилиш снг аввало срнинг вазифасидир. Ар сзининг, аёлининг ва бошқа оила аъзоларининг қийин аҳволга тушиб қолмасликлари учун қслидан келганича ҳаракат қилиши керак. Ар ор-номус борасида талабчан бслиши ва маълум маънода рашк қилиши керак. А ашк инсоний фазилатлардан биридир. Аёлини бировлардан рашк қилмайдиганларни даюс дейилади. Ҳазрати Лайғамбар (с.а.в.) даюс киши жаннатга кира олмаслигини айтганлар. Даюс ким? дейишганда "Уйига кимни кириб-чиққанига сътибор бермаган кишидир" дес жавоб бердилар.\nАммо сринсиз шубҳа ва гумонларга бориш жуда хавфлидир. Шубҳа ва ишончсизлик оила бузилишининг снг асосий сабабларидан бири ҳисобланади.\n"Шундай рашкчиликлар борки, Аллоҳ уларни севмайди. Бу ортиқча гумонга берилиб аёлга азоб берувчи срдир" (Ҳадиси шариф).\nҲазрати Али ҳам "Ортиқча рашк қилма. Зеро, бу туфайли аёлингни ёмонликка бошлашинг мумкин".\nА ашк оиланинг номус ва обрссини муҳофаза қилишда талабчан бслишдир. Оилани бузишга смас, тузишга қаратилган.\nHanafiy 13 Aprel 2009, 15:25:42\nАр оила аъзоларига диндорлик борасида ҳам срнак бслиши керак. Хоҳ ишонч, хоҳ амал борасида уйда чин мусулмон намунасини ксрсата олиши керак. Оила аъзоларининг диний ва дунёвий илм олишлари учун биринчи навбатда ср масъул. Ҳазрати Лайғамбар (с.а.в.)нинг уйлари худди бир мактабдай сди. Бу мактабнинг сқувчилари А асулимизнинг (с.а.в.) муборак аёллари сди. Мусулмон аёллар, айниқса, аёлга тааллуқли билимларни Ҳазрати Лайғамбар (с.а.в.)нинг аёллари воситасида срганар сдилар.\nҲазрати Лайғамбар (с.а.в.) уй аҳлига ҳам динларини сргатар, ҳам ибодатларини текширар сдилар. Ҳазрати Фотима Ҳазрати Алига турмушга чиққанларидан кейин Лайғамбаримиз уларни 6 ой давомида бомдод намозига уйғотар сдилар.\nОила сҳтиёжларини қондириб, дунёвий хавфлардан ҳимос қилар сканмиз, бундан ташқари уларни охиратга оид зарарлардан ҳимос қилишимиз лозим. Жаноби Ҳақ:\n"Ай, мсъминлар, шулар сзларингизни ва аҳли аёлларингизни стини одамлар ва тошларда бслган дсзахдан сақлангки, у (дсзах) устида қаттиқдир ва қаттиққсл. Аллоҳ сзларига буюрган нарсага итоатсизлик қилмасдиган, фақат сзларига буюрилган нарсани қиладиган фаришталар турур" (Таҳрим сураси, 6-ост).\nHanafiy 13 Aprel 2009, 15:25:57\nИнсонлар сртасида меҳр-муҳаббатни пайдо қилувчи ҳислатлардан бири, бу шубҳасиз, сахийликдир. Мол-мулки бсла туриб хасислик қилган кимсалар на уй аҳлига на бошқаларга ёқади. Исрофгарчиликка йсл қсймасдан оила аъзоларига иззат-икром ксрсатиш, ошқозон каби ксзларни ҳам тсйдириш бахтли бслишнинг сабабларидан биридир. Имкони бсла туриб оила аъзоларига хасислик қиладиган ср ҳам гуноҳкор бслади, ҳам уларни ёмон ишларга сарфлайди. Ҳазрати Лайғамбар (с.а.в.): "Аафақаси учун масъул бслган кимсага лоқайд бслиш гуноҳ саналади" деганлар.\nАбу Суфённинг аёли Ҳинд А асулуллоҳ (с.а.в.)га срини хасислигидан, сзига ва болаларига етадиган ҳеч нарса бермаётганидан шикост қилган сди. А асулуллоҳ: сзингга ва болаларингга етгудай нарсани Абу Суфённи молидан олишинг мумкин, - деб айтган сдилар.\nHanafiy 13 Aprel 2009, 15:26:15\nКелин ва куёв бир-бирларига садоқатли бслишлари, севги ва ҳурматларига раҳна солмасликлари керак. Турмуш қурган ҳар бир ёш ёридан илтифот кутади. Агар ср ёки хотин кснглини бошқасига берса, оила муносабати сзгаради. Аатижада сса нафрат ва совуқлик келиб чиқади.\nУмуман, кспгина срлар аёлларини алдаб "Ман қилинган севги", "сйнаш" ҳаётида сшаб оила пойдеворига зарар етказмоқдалар. Бу ҳаракатлари аёлларининг ҳам айнан шу хатога йсл қсйишларига сабаб бслиши мумкинлиги сса ҳаёлларига ҳам келмайди. Афсуски, оилани тутиб турган иффат туйғулари сзғиланмоқда.\nҲазрати Лайғамбар (с.а.в.) срларни номусли бслишга чақириб шундай деганлар:\n"Сизлар номусли бслингларки, аёлларингиз ҳам номусли бслсин. Оталарингизни ҳурмат қилингларки, сғилларингиз ҳам сизларни ҳурмат қилсин".\nСадоқатли бслиш фақат аёлнинг вазифаси скан деган нотсғри фикр орқасидан срларнинг ношаръий ҳаётига бефарқ қаралмоқда. Холбуки, номусли бслиш ҳамманинг вазифасидир. Аёлига вафодор бслмаган срнинг ундан садоқат кутишга ҳаққи йсқ. Ҳамма скканини сради. Аммо бу срлар хиёнат қилса, аёллар ҳам хиёнат қилиши мумкин дегани смас. Фақат бир хато бошқасини келиб чиқариши сҳтимолга сқин.\nHanafiy 13 Aprel 2009, 15:26:34\nАр ташқарида рсзғор ташвишида бслиши билан бирга уй ишларида ҳам аёлига ёрдам берса, севги ва ҳурматнинг ортишига сабаб бслади.\nҲазрати Лайғамбар (с.а.в.) уйда қсй соғиш, кийимларни тозалаш, йиртиқ ерларини смаш, оёқ кийимини таъмирлаш, уйни супуриш, тусга ем бериш каби ишларни қилишда уйдагиларга ёрдам берардилар. Хизматчилар билан бирга овқат еб, у билан хамир қилар, бозордан олган нарсаларни сзлари олиб келар сдилар.\nУй ишларига ёрдам берадиган срни "хотиннинг қули" дейдиган ҳам бор. Бундай фикрлаш ҳамма нарсадан аввал Ҳазрати Лайғамбар (с.а.в.)ни ҳақорат қилишдир. А асулуллоҳ биз учун снг гсзал бир намунадирлар. Ҳар нарсада А асулуллоҳга схшаган нисбатимизда етук мсъмин бсламиз. Камтарлик ва хизмат инсонни қадр-қийматини орттиради. Севги ва дсстликка сабаб бслади.\nHanafiy 13 Aprel 2009, 15:26:55\nАҳли аёлга муносабат\nҲаққи Арзурумлининг "Маърифатнома"сидан олган тамойилларимиз шулардан иборат:\n1. Ар аёлига нисбатан схши характерли бслиши;\n2. У билан мулойим ва олийжаноб бир шаклда гаплашиши;\n3. Аёлининг ёнига борганида унга салом бериб, ундан ҳол-аҳвол ссраши;\n4. Уни ёлғиз ва қувончли ксрганида сочларини силаб, турли илтифотлар ксрсатиб стиши;\n5. Уни ёлғиз ва хафа ксрганида муҳаббат ва шафқат ксрсатиб, ҳол-аҳвол ссраши ва тасалли бериши;\n6. Аёлни кснглини турли ваъдалар билан олиш керак. Зеро, у уйда бир турли қамалган. Ягона умиди сридир. Ягона ҳаёт дссти ҳам удир. Қайғу-аламини шеригидир.\n7. Аёлига бола тарбиссида ёрдамчи бслиши лозим. Зеро, бола кеча-кундуз йиғлаб, онасига дам олиш учун фурсат бермайди. Бундай аёлга ёрдам берганга, Аллоҳ ҳам ёрдам беради.\n8. Аёлини сзи кийган даражада кийинтириши;\n9. Унга сз еганидан едириши, имкон даражасида кун кечиришини, маскан, ейим-ичим ва кийим-кечак сҳтиёжларини қондиришни бсйнидаги қарз деб билиши;\n10. Аёлини умуман урмаслиги, дунёвий ишлардаги камчиликлар туфайли унга ёмон ссз айтмаслиги;\n11. Аёлининг дин ишларидаги камчиликлари учун ундан бир кундан ортиқ хафа бслмаслиги;\n12. Аёлига юмшоқ муомалада ва табассумли бслиши;\n13. Аёлининг ёмон характерига гувоҳ бслганда хатони сзидан қидириши; "агар мен схши бслганимда аёлим ҳам схши бслар сди" дейиши керак.\n14. Аёли хафа бслганда сукут сақлаш даркор. Охири пушаймон бслиб, аёл сридан узр ссрайди. Зеро, у заифадир. Сукут сақлаб, мағлуб стилади.\n15. Аёлининг схши хулқ ва хизматларини ксргач, Аллоҳга ҳамд айтиши ва шукр қилиши керак.\n16. Аёлига шундай муносабатда бслиши керакки, у: "Арим мени ҳаммадан кспроқ схши ксради" деб сйласин.\n17. Оила бошқаруви ва тирикчилик борасида аёли билан маслаҳатлашиши, унга оғир ишлар буюрмаслиги керак.\n18. Аёлидан зарар ксриши мумкинлигини ҳам унутмаслик шарт. Зеро, Ҳазрати Одамни (а.с.) Аллоҳга осий қилган Момо Ҳавво онамиздир.\n19. Аёлининг кичик камчиликларини сшириб, ксрмаганликка олиши;\n20. Аёлини бутун сир ва камчиликларини бошқалардан сшириши лозим.\n21. Латифалар айтиб, аёл ҳолига кирмасдан у билан сйнаши керак. Зеро, Ҳазрати Лайғамбар (с.а.в.) аёллари билан снг гсзал тарзда бирга бслганлар. Ҳатто Ойша онамиз билан мусобақа сйнаганлар.\n22. Кснгли бошқа бировларни қсмсайдиган вазистга туширмаслик;\n23. Аёлига зарарли нарсаларни сқитиб сргатмаслик;\n24. Аёлига Қуръонни, фарзларни ва дин одобларини сргатиши;\n25. Бола ксриш-ксрмаслик борасида аёлини розилигини олиши шарт.\n26. Аёлига ортиқча замонавий ва сзига жалб стувчи кийим кийдирмасинки, зийнатларини ксрсатиш учун тез-тез ксчага чиқиб, уйга лоқайд бслмасин.\n27. Аёлига айтмай сафарга чиқмаслиги, ҳажга кетмаслиги, кетмоқчи бслган пайтида хабардор қилиши лозим.\n28. Аёли солиҳа ва итоатли бслса, унинг устига бошқа аёл олмаслик керак. Акс ҳолда ораларидаги адолатни тамоман таъминлай олмайди.\n29. Аёлига ғамларини, душманларини ва қарзларини айтмаслиги керак. Акс ҳолда уни хафа қилган бслади.\n30. Аёлини ҳеч қачон қарғамаслик. Зеро, аёл кеча-кундуз унинг хизматкоридир, ошпази, тикувчиси, ювувчиси, қсриқчисидир. Йслдоши, кснгилдоши, ёри ва нигоридир.\nАрга оид деб айтганларимизни бир қисми ҳуқуқий, бир қисми сса ахлоқийдир.\nАёл срнинг қули деб қарайдиганлар сркакка оид бу вазифаларни ксз олдига келтирсалар кимни кимга қул сканлигини схшироқ тушунадилар. Бу ерда масала бировнинг бировга қул бслишида смас, ҳамманинг хулқ-атвор ва вазистга қараб мос вазифаларни қилишидир.\n1 ... 5 6 7 8 9 10 11 12 13 14 15 ... 24 T


“Детройт”нинг афсонавий хоккейчиси фаолиятини якунлади / Olamsport.com\n04 сен 14:01\n“Детройт”нинг афсонавий хоккейчиси фаолиятини якунлади\nТеглар : ХоккейКрунвалльДетройт\n“Детройт” клубининг афсонавий хоккейчиси Никлас Крунвалль фаолиятини якунлашга қарор қилди.\nБу ҳақда Миллий хоккей лигаси иштирокчиси бўлган “Детройт” клуби матбуот хизмати хабар берди. Крунвалль жамоадаги фаолиятини клуб тизимида давом эттиради. Никлас жамоа бош менежерининг ёрдамчиси бўлади.\nМаълумот учун, Никлас Крунвалль “Детройт” шарафини 15 йил ҳимоя қилган. У Стэнли Кубоги соҳиби бўлган, Олимпиада ҳамда жаҳон чемпиони ҳисобланади. Никлас Миллий хоккей лигасида 953 та учрашув ўтказган.\nВХЛ. "Ҳумо" йирик ҳисобда мағлуб бўлди 0


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Актёр Рихситилла Абдуллаев “Суғдиёна” фильмида “Ҳамма аёллар фоҳиша” дегани учун балога қолди\t00:34, 21 февраль 2016\tЎзбек миллий академик драма театри актёри Рихситтилла Абдуллаевнинг мухлиси ижтимоий тармоқлар орқали унга эътироз билдирди, деб ёзади “Qalampir.uz”.\nБундан бир неча йил аввал режиссёр Бахром Ёқубов томонидан суратга олинган “Суғдиёна” фильмида Рихситилла Абдуллаев Фаррух Соиповга қарата “Ҳамма аёллар фоҳиша, мени туққан одамдан ташқари деган экан бир италиялик. Ундан нима учун бундай деяпсиз деб сўрашса, чунки мени онам туққан, у мен учун фаришта деган экан”, – дейди.\n“Бир нарса ҳеч ёдимдан чиқмайди. “Суғдиёна” фильмида бир италиялик “файласуф”нинг “Барча аёллар...” деган гапини айтгандингиз. Сизнинг ҳам қизингиз, синглингиз бўлса керак... Эртага қизингиз шу фильмингизни кўриб, ўзингиздан ҳам сўрар, балки... Тан олиш керак, ролни қойилмақом қилиб ўйнагансиз. Аммо биз ўзбекмиз, бизнинг миллий қадриятларимиз, одоб-ахлоқимиз, менталитетимиз бор. Тўғри келган гапни, тўғри келган жойда айтиш бизга ярашмайди”, – дея Абдуллаевнинг фикри билан қизиққан.\n“Бу баҳсли масала. Тўғриси, у вақтларда кинога эндигина кириб келган эдим. Менинг фикримни ҳеч ким эшитмас эди. Тўғри тушунинг, бизни сценарийда бор нарсани ижро этишга мажбурлашади. Ҳозир анча улғайдик, фикримизни ўтказамиз”, – деб жавоб изоҳини ёзди актёр.


Ўзбекистон йўлларида замонавий ва юқори сифатли йўл белгилари ўрнатилади - Carzone.Uz\nСаид Мамуров 16 Июль, 2017 01:53\nИИВ ва Автомобиль йўллари давлат қўмитаси ташаббуси билан йўл белгиларини ишлаб чиқариш бўйича «Ўзавтойўлбелги» давлат унитар корхонаси ташкил этилди. Бу вазифалар жорий йил 12 июндаги президент қарорида белгиланган, деб ёзади Sof.uz.\nАвтомобиль йўллар давлат қўмитаси ИИВ билан ҳамкорликда йўлларда ўрнатилган йўл белгилари инвентаризациядан ўтказилади.\nЙўл белгилари босқичма-босқич замонавий, юқори сифатли (нур қайтарувчи қопламали) йўл белгиларига алмаштириш бўйича дастур ишлаб чиқилади. Бу ўзгаришларни амалга ошириш учун икки ой муддат белгилаб берилди.\nШу билан бирга, узоқ муддат хизмат қиладиган йўл белгиларини чизадиган махсус техник воситалар ва қурилмаларни харид қилиш бўйича асосланган таклифлар Вазирлар Маҳкамасига киритилади.\nБу вазифалар билан «Ўзавтойўлбелги» давлат унитар корхонаси шуғулланади. Ушбу давлат корхонаси ИИВ ва Автомобиль йўллари давлат қўмитаси ташаббуси билан ташкил этилди.\nУнинг асосий вазифалари — йўл белгилар ва бошқа йўл ҳаракатини тартибга солувчи бошқа техник воситаларни ишлаб чиқариш билан шуғулланади.\nАвтомобиль йўллар давлат қўмитаси «Ўзавтойўлбелги» ДУКнинг таъсисчидир.\nАвтомобиль йўллар давлат қўмитаси томонидан «Ўзавтойўлбелги» ДУК фаолиятини тартибга солиш бўйича Вазирлар Маҳкамасининг қарор лойиҳаси икки ой муддат ичида ишлаб чиқилади.\n2017-07-13 23:29\tDiscussion about this САЙТ ҲАҚИДА:\t"Carzone.Uz" автомобиллар оламидаги энг сўнгги ва қизиқарли хабарларни бериб боради. Маҳаллий янгиликлар, халқаро брендлар ва автомобил тавсифлари учун ихтисослашган.


Обрўни сотиб олиб бўлмайди – HURRIYAT\nОбрўни сотиб олиб бўлмайди\nХалқимизнинг ҳикматга тўла гаплари кўп. Маъноси ёмбидек бебаҳо мақол ва нақллари ҳам бисёр. Улардан бири “Устоз – отангдан улуғ” деган мақол бор.\nҚаранг-а, устозни нечоғли шарафловчи гап.\nБаъзида бу мақолни айнан, яъни сўзма-сўз талқин қилиб: “Отадан ҳам улуғ бўларканми, отангдек улуғ деб айтайлик”, деб қолишади. Аслида мақол айнан шундай, яъни “устоз отангдан улуғ”дейилади. Бу ерда ота номи асло камситилаётгани йўқ. Балки устоз мақомининг халқимиз томонидан нечоғли қадри баланд эканлигига катта урғу берилмоқда. Майли-да, нима бўлганда ҳам устоз, мураббий, муаллим зотини элимиз азал-азалдан отадек мўътабар, улуғ кўриб, ҳамиша ҳурмат ва эҳтиромга муносиб деб билади. Буюк бобомиз Алишер Навоий ҳам бежиз:\n“Ким санга бир харф ўқитмиш ранж ила,\nАйламак бўлмас адо, онинг ҳақин юз ганж ила”,\n– дея ёзмаган эди.\nЧиндан ҳам улуғ боболаримиздан мерос қадрият бўлмиш таълим-тарбия масаласи миллатимизнинг нафақат бугуни, балки эртаси, келажагидир. Шу боисдан, муҳтарам Президентимиз Шавкат Мирзиёев раҳбарлигида олиб борилаётган кенг қамровли ислоҳотлар, янгиланишларда таълим-тарбия соҳаси давлат сиёсати даражасига кўтарилаётгани шунчаки бир ислоҳот эмас, балки бу давлатимизнинг устувор вазифаси деб белгиланганидан дарак беради.\nЭҳтимол, бу сиёсатни кимдир тийранроқ, кимлардир саёзроқ англаётгандир, аммо таълим-тарбия соҳасидаги сўнгги уч йил ичидаги ўзгаришларда – тарихий қадамлар мужассам. Яхши биламизки, мамлакатимиз раҳбари Шавкат Мирзиёев давлат Йўлбошчиси сифатида дастлабоқ, номи улуғ бўлса-да, узоқ вақт биров “холинг нима”, дея сўрамаган, Ўзбекистон ФАси академиклари, таниқли илм-фан намояндалари вакиллари билан учрашган эди. Улар билан дилдан суҳбат қуриб, фикр алмашганди. Ўшанда олимларни қийнаб келаётган кўплаб масалаларга ижобий ечим топилганди. Шундан сўнг, ўтган қисқа вақт давомида мактабгача таълим муассасалари тармоғини кенгайтириш, мактаб таълимида 11 йиллик тизимга ўтиш, академик лицей ва касб-ҳунар коллежлари фаолиятига ўринли баҳо бериш, нодавлат таълим хизматларини ривожлантириш ва албатта, олий таълим соҳасини ҳам кенг ислоҳ қилишга йўл очилди.\nБунинг учун аввало, таълим даргоҳларида хизмат қилаётган инсонлар меҳнатини қўллаб-қувватлаш муҳим эди. Шу боисдан, тизимда фаолият олиб бораётган ўқитувчилар маошлари кескин оширилди. Меҳнат қилиш учун зарурий шарт-шароитлар яратилмоқда. Аммо… тизимда, хусусан, юртимиз олий таълим соҳасидаги профессор-ўқитувчиларнинг ишга бўлган муносабатида бугунги даврга мос ўзгариш сезилдими?\nЮртимизда олиб борилаётган очиқ-ошкора адолатли сиёсат, таълим муассасаларида қай даражада ўз акс-садосини бермоқда?\nОчиғи, бу саволларга соҳада гарчи олдинги йиллардагидан кўра анча ижобий ўзгаришлар сезилган бўлса-да, ҳамон кўнгилни тўлдирадиган, хушнуд этадиган жавобни айтиш мушкул…\nХўш, олдинги йилларда, айтайлик, олий таълимда аҳволимиз қанақа эди?\n“Бу саволга хожат бормикан, ҳамма билади-ку” дейсизми? Мутлақо ҳақсиз. Олий таълимимиз буткул коррупция ўчоғига айланган, битта-яримта бола “адашиб” ўз билими билан ўқишга кирмаса, қабул жараёнлари очиқчасига “бозор”га айланган эди. “Ректор гуруҳи”, “бункер” деган атамаларни одамлар шунчаки ўйлаб топишмаган эди-ку, ахир!\nШунинг учун ҳам фарзандларимиз ўқишга кириш учун қанча тайёрланмасин, “бали етмас”, “омади чопмай” қолаверар, олдиндан гаплашган, рўйхатга тушганларгина талаба бўлиш бахтига эришиши мумкин эди.\nЭнг ёмони, бу ботқоқ жараён бутунлай таълим тизимини жар ёқасига олиб келиб қўйганди.\nФожиа шундаки, пора билан ўқишга кирган талабаларнинг ўқиши, семестр ёпиши, яъни синов имтиҳонларни ҳам пул билан ёпишига нима дейсиз?\nЕр шарининг Осиё ва Шарқ минтақасидаги айрим давлатлар ўтган қисқа вақт ичида дунёнинг етакчи давлатларини ортда қолдириб, энг ривожланган мамлакатлар сафига қўшилди. Бугунга кунда ишлаб чиқаришда, техник тараққиётда ва бошқа экспортга эҳтиёжи баланд товарларни сифатли ишлаб чиқаришда бу қадар олдинлаб кетганини дунё аҳли ҳалигача ақлига сингдиролмаяпти.\nВаҳоланки, ижтимоий тармоқларда тез-тез кўзга чалинаётгандек, уларнинг ютуғи, биринчи навбатда, таълим тизимини ислоҳ қилганлиги, ўрта таълим босқичининг давлат томонидан кафолатланганлиги ва бунга риоя қилмаган ҳар қандай шахс кескин жазоланиши олий таълимни ислоҳ қилишда муҳим босқич вазифасини ўтади. Олий ўқув юртига кириш имтиҳонларини топшириш учун келган абитуриентнинг билим даражаси имкониятидан юқори бўлди. Шу тариқа Япония, Жанубий Корея ва Индонезия сингари мамлакатларнинг бутунжаҳон бозоридан муносиб ўрин эгаллашига мустаҳкам асос яратилди.\nАгар хориж олий таълим тизимини мамлакатимиздаги олий таълим йўналиши тимсолида солиштирилса, мутлақо бир-бирига ўхшамайдиган ҳолат кўзга ташланиб қолади. Бизда, афсуски, таниш-билишчилик, қариндош-уруғчилик, коррупция масаласи ойдинлашади.\nШунинг учун ҳам юқорида айтганимиздек, Президентимиз Шавкат Мирзиёев иш фаолиятини аввало таълимни ислоҳ қилишдан бошлади. Сабаби бундан уч йил аввал мактабни ҳатто аъло баҳоларга тугатган кўпгина ўқувчи-абитуриентларнинг нуфузли олий ўқув юртларига кириш имтиҳонларини ўз билими билан топшириши амримаҳол бўлиб қолганди. Билимсизлик оммалаша бошлади. Айниқса, тест саволларининг ДТМ томонидан ўз истаганича жорий этилиши исталганча ноҳақлиқ қилишга имкон яратди. Тест синовларидаги “от ўйинлари”ни ҳеч ким “кўрмади”. Имтиҳонларга сира тап тортмасдан “рўйхат”даги абитуриентларнинг тест имтиҳон варақлари очиқчасига олиб чиқилиб, “бункер”чилар томонидан жавоблар белгилаб берилгач, яна қайта имтиҳон бўлаётган аудиторияга киритиб бериш ҳоллари одатий ҳолга айланган эди.\nНе тонгки, халқимиз бардошли, сабр-қаноатли халқ. Аммо ҳамма бундай “савдо”лардан безган, адолат, ҳақиқат деганлари бир кун келиб тикланишини умид қилишдан ўзга чораси йўқ эди. Арз қилганлар бўлди, албатта. Аммо уларни биров эшитдими, ахир.\nПрезидентимиз томонидан маъқулланган суппер контрактнинг жорий этилгани эндиликда ҳар бир абитуриентда талаба бўлишдек ўзига ишонч туйғусини уйғотди. Бунгача-чи? Етти ёшдан етмиш ёшгача маълум эдики, ҳар бир олий ўқув юртининг ўз ставкалари мавжуд эди. Айтайлик, юридик институтга кириш учун фалон пул, иқтисодиёт йўналишига пистон пул… зарур бўлар эди. Бундай шармандали аҳвол неча йиллар давом этмадими?!\nЯқинда нуфузли бир олий таълим даргоҳининг ректори вазифасидан олингани эълон қилинди. Буни эшитиб, қачонки юртимизда ҳали-ҳануз ўзгармаган, бугун замон нафасини ҳис этмаганлар наҳотки, энди орқага йўл йўқ эканлигини, нафс балосидан халос бўлиб, ҳалол ва виждонан меҳнат қилиш даври келганини англашлари шунчалар қийинми, деб ўйлаб қолдим.\nПрезидентимиз Ўзбекистон ўқитувчи ва муррабийларига йўллаган байрам табригида шундай деган эди: “Энг муҳими, ўқитувчи чинаккам ватанпарвар бўлиши зарур. Қалбида ўз касбига, Ватанига меҳр ва садоқат кучли бўлган ўқитувчигина ҳақиқий ватанпарвар шахсни тарбиялай олади.”\nАлбатта, халқимизнинг бойлиги, эртаси бўлган фарзандларимиз тақдири ишониб топширилган инсонлар – ўқитувчилар орасида жуда-жуда фидойи, ҳалол, ватанпарвар кишилар кўп. Кўп эмас, уларнинг аксарияти шундай одамлардир. Аммо улар орасида нохолислар ҳам йўқ эмас.\nҲа, олий таълимда муаммолар йиғилиб қолган экан. Хўш, нима қилмоқ керак?\nБизнингча, таълим тизимида аҳволни ўнглаш учун биринчи навбатда, таълим сифатини ошириш, илғор дунё тажрибасини кенгроқ ва дадил қўллаш зарур. Бунинг учун эса албатта бундай даргоҳларда халол ва пок, виждонли инсонлар фаолият юритишлари лозим бўлади. Шундагина олий таълимнинг нуфузи, обрўси ошади. Обрўни эса сотиб олиб бўлмайди.\n« Матбуот хизматлари қандай ишлаши керак?\nИжод, ибрат ва фикрат мактаби »


ЎзА - Тадбиркорларнинг энг яқин кўмакчиси\n12.03.2019 10:39 Чоп этиш версияси\nБанклар томонидан кўрсатилаётган замонавий ва сифатли хизматлар, мижозлар учун имтиёзли шартларда ажратилаётган маблағлар жойларда истиқболли лойиҳаларни тезкорлик билан амалга ошириш, пировардида минг-минглаб янги иш ўринлари яратиш имконини бераётгани бунинг тасдиғидир. “Ипотекабанк” АТИБ Фарғона вилояти филиалидан олинган маълумотларга кўра, ўтган йилда кичик бизнес ва хусусий тадбиркорлик соҳаси учун ажратилган 48 миллиард сўм маблағ уларнинг молиявий қаддини тиклаш, моддий-техник базасини мустаҳкамлашга хизмат қилди.\n“Ҳар бир оила - тадбиркор” дастури асосида филиал томонидан аҳоли тадбиркорлигини кредитлаш ҳисобидан хонадонларга турли хил йуналишларда аҳолини тадбиркорликка бўлган хоҳиш-истакларига асосан микрокредит маблағи ажратилмоқда. Ўтган йилда тадбиркорлик фаолияти билан шуғулланиш истагини билдирган 241 фуқарога имтиёзли кредитлар берилди.\nВилоятда маҳаллий озиқ-овқат маҳсулотлари ишлаб чиқариш ва қайта ишлаш билан шуғулланувчи тадбиркорларга 13,3 миллиард сўм миқдорида кредит маблағлари ажратилди. Жумладан, Олтиариқ туманидаги “Зулфия Олтиариқ Файз” фермер хўжалиги 4,1 миллиард сўм, “Нозимжон Обод Олтиариқ” фермер хўжалиги 1 миллиард 460 миллион сўм, Учкўприк туманидаги “Файзли Уммон” масъулияти чекланган жамияти 2 миллиард сўм кредит маблағлари эвазига ўз бизнес лойиҳасини амалга оширди.\n“Ипотека-банк” АТИБ нинг принципидан бири қурилиш маҳсулотлари ишлаб чиқариш билан шуғулланувчи тадбиркорларни молиявий қўллаб-қувватлаш ҳисобланади. Ушбу соҳани ривожлантириш мақсадида маҳаллий қурилиш маҳсулотларини ишлаб чиқариш истаги бўлган ишбилармонларга 9 миллиард сўмдан ортиқ миқдорида кредитлар ажратилди. Жумладан, Ўзбекистон туманидаги “Яйпан Агро Инвест” масъулияти чекланган жамияти 13 миллиард 770 миллион сўм, Фарғона шаҳридаги “Газ буюм сервис” масъулияти чекланган жамияти 2 миллиард 520 миллион сўм, Қува туманидаги “Perpetual Motion” масъулияти чекланган жамияти 12 миллиард 500 миллион сўм ноозиқ-овқат (қурилиш) маҳсулотлари ишлаб чиқариш сифатини мустаҳкамлашга эътибор қаратмоқда. Бу каби лойиҳаларнинг “Ипотекабанк” АТИБ томонидан қўллаб-қувватланаётгани соҳани изчил ривожлантиришда муҳим аҳамият касб этаётир.\n–Аҳоли дастурхонига арзон ва парҳез балиқ маҳсулотлари етказиб бериш ҳам муҳим вазифа сифатида белгиланган, – дейди “Ипотекабанк” АТИБ Фарғона вилояти филиали бошқарувчиси Шерзоджон Раҳимов. – Вилоятда балиқчиликнинг янги замонавий интенсив усулларидан фойдаланиш, жумладан, интенсив балиқ кўллари ташкил этиб, сув омборларида садок (қафас) усулида балиқ етиштириш каби илғор жаҳон тажрибаси амалиёти татбиқ этилди. Ушбу соҳани ривожлантириш учун банкимиз томонидан ўтган йил жами 18,3 миллиард сўм имтиёзли банк кредитлари ажратилди. Табиатнинг бу неъматидан унумли фойдаланаётган тадбиркорлар мазкур молия муассасаси ёрдамида балиқчиликни сердаромад тармоққа айлантираётгани аҳамиятлидир.\nЁзёвон туманидаги “Prod Fish Trade” масъулияти чекланган жамияти икки йил аввал “Ипотекабанк” АТИБ Фарғона вилояти филиалидан 4 миллиард сўм имтиёзли кредит маблағи олиб, Марказий Фарғона сув омборининг табиий ҳавзаларида қафас (садок) усулида балиқ етиштиришни йўлга қўйди. Чавоқларни белгиланган рацион асосида озиқлантириб, ўтган йили 120 тоннага яқин парҳезбоп, арзон балиқ овлади. Вилоятда балиқ етиштиришни босқичма-босқич кўпайтириб, аҳолининг ана шу турдаги маҳсулотларга эҳтиёжини тўлароқ қондиришга кўмаклашишни мақсад қилган тижорат банки балиқчилик кластерларини ҳам молиявий қўллаб-қувватламоқда. Олтиариқ туманидаги “Фарғона балиқ саноат агрофирмаси” масъулияти чекланган жамияти, Данғара туманидаги “Фарғона балиқ саноат” масъулияти чекланган жамиятининг йирик лойиҳалари бунга яққол мисолдир. Шу мақсадда “Фарғона балиқ саноат агрофирмаси” масъулияти чекланган жамиятининг 15 миллиард 500 миллион сўмлик, “Фарғона балиқ саноат” масъулияти чекланган жамиятининг 5 миллиард 500 миллион сўмлик лойиҳаларига имтиёзли кредит ажратиш режалаштирилган.\nАйни пайтда вилоятда “Ипотека-банк” АТИБнинг Фарғона ва Қўқон филиаллари, шунингдек 8 та минибанк тармоғи ва 32 та жамғарма, коммунал ва махсус кассалар тармоғи хизмат кўрсатмоқда. “Мижоз банк учун эмас – банк мижоз учун” шиори остида иш олиб бораётган мазкур филиал бугун тадбиркорларнинг энг яқин кўмакчисига айланган.\nМасъуджон Сулаймонов, ЎзА


Бақиъ қабристонига дафн этилганлар\n- Янв 22, 2019\nСаҳобаи киромларнинг даражаларини Қуръони Каримда баён қилган Аллоҳ таолога ҳамду санолар, “Саҳобаларим юлдуз кабидир, уларнинг қайси бирига эргашсангиз, ҳидоят топасиз”, деган Муҳаммад соллаллоҳу алайҳи васалламга Аллоҳ таолонинг саломлари бўлсин!\nИслом дини сизу бизларгача етиб келишига саҳобалар бор куч қувватлари ва имкониятларини сарфлаганлари ҳеч кимга сир эмас. Аллоҳ таоло Қуръони Каримда улардан рози бўлганини айтиб ўтган. Расулуллоҳ соллаллоҳу алайҳи васаллам ҳам ҳадиси шарифларида уларни мақтаб, жаннат башоратини берганлар. Агар тарихнинг энг муҳим ўрнини ўрганиш лозим бўладиган бўлса, саҳобалар тарихини ўрганиш энг муҳими бўлади.\nМадина шаҳри илм булоғи бўлиб, саҳобалар Расулуллоҳ соллаллоҳу алайҳи васаллам вафот этганларидан кейин У зотдан олган илмларини тўрт иқлимга тарқата бошладилар. Саҳобалар динни бошқаларга Расулуллоҳ соллаллоҳу алайҳи васалламдан ўргангандек етказиш учун турли шаҳар ва қишлоқларга сафар қилдилар. Бир вақтлар барча саҳобаларни бирлаштириб турган шаҳар Мадина сезиларли даражада ўзгариб қолди. Бир вақтлар Билол розияллоҳу анҳунинг овозлари ила тонгни қарши олган Мадина бугун эса, бошқа одамнинг овози билан уйғонмоқда. Бир вақтлар Расулуллоҳ соллаллоҳу алайҳи васалламдан ваъз – насиҳат эшитган Мадина бугун эса, бошқа одамдан ваъз – насиҳат эшитмоқда. Ҳамма – ҳамма нарса ўзгарган эди. Лекин Расулуллоҳ соллаллоҳу алайҳи васалламни ва саҳобаларни эслатиб турадиган бир маскан бор. У!.. У Бақиъ ал-ғарқад қабристони!\nБақеъ Мадинадаги машҳур қабристон бўлиб унга Расулуллоҳ соллаллоҳу алайҳи васалламнинг жуда кўп саҳобалари дафн қилинган. Ўзбек тилида ҳали у ерга дафн қилинганларнинг исмлари зикр қилинган китоб ёки мақола бўлмагани ва у жойни зиёрат қилган киши у ерга кимлар дафн қилинганини билишлари учун ушбу мақолани ёзишга қарор қилдик. Ушбу мақола Бақеъ қабристонига дафн қилинганлар ҳақидаги биринчи рисола бўлгани учун бундан кейин ҳам янада такомиллаштиришга ҳаракат қилинади. Мақолани тайёрлаш мобайнида қайси манбалардан фойдаланилгани мақола остида кўрсатилди.\nҲурматли китобхон! Агар сиздан: “Расулуллоҳ соллаллоҳу алайҳи васаллам вафотларидан олдин зиёрат қилиб, қабрдагилар ҳаққига истиғфор айтган қабристон қайси?” – деб сўрасалар, сиз иккиланмасдан: “Бақиъ ал-ғарқад қабристони”, деб жавоб берасиз. Ҳа, бу жавобни беришга сизни Расулуллоҳ соллаллоҳу алайҳи васалламнинг саҳобаларига бўлган муҳаббат ундади. Агар Ҳаж ва Умра зиёратига борганлар бўлса, бу қабристон ҳақидаги гаплари: “У ерга кириш мумкин эмас экан, биз бориб зиёрат қилиб келдик”, деган сўздан у ёғига ўтмайдилар. Агар улардан: “У ерга қайси саҳобалар кўмилган экан?” – деб сўралса, тамом сукунат бўлади. Агар бироз сийрат китобларини ўқиган инсон бўлса, фалончи ва фалончи саҳоба дея бир ёки икки саҳобани эслайди. Тўғри, шунисига ҳам шукр. Лекин сиз агар бирор инсонни зиёратига бормоқчи бўлсангиз уни кимлигини ва қандай инсон бўлганини бировлардан эшитган бўласиз ёки бўлмаса, бир жойда ўқиган бўласиз. Агар сизда шу нарсалар бўлмаса, зиёратингиз кўнгилдагидек бўлмайди. Балки дўстлар билан бирга шунчаки саёҳат қилиб келгандек бўласиз. Ҳа, сиз борадиган бу Бақиъ қабристонида Қуръонни ўқиётганида шаҳид бўлган Усмон ибн Аффон розияллоҳу анҳу борлигини билсангизчи?!\nЁки бўлмаса, Ислом дини равнақи учун бутун мол дунёсини сарфлаган Абдураҳман ибн Авф борлигини билсангизчи?!\nЁки Расулуллоҳ соллаллоҳу алайҳи васаллам кўксида жон таслим қилган Оиша розияллоҳу анҳо борлигини билсангизчи?!\nАгар сиз бу маълумотларни ўрганиб борсангиз, Сизда аввалгидан бошқача ҳолат пайдо бўлмайдими?!\nАгар сизга: “Юр, фалон жойда бир саҳобани қабри бор!” – дейишса, сиз: “Йўқ, бу саҳоба у ерда эмас, Бақиъ қабристонига дафн қилинган -ку!” – деган жавобни берсангизчи?!\nСиз бошқа қабристонларни зиёратга бормасдан, балки доимо Бақиъга боргингиз келса, ундай бўлса, ушбу рисола сизга аталган.\nБу рисолада Бақиъ қабристонига дафн қилинган саҳобаларнинг номлари келтирилган. Уларни жамлашда саҳобаларнинг ҳаётларини жамлаган китобларга суянилган. Мукаммалликни даъво қилмаган ҳолда сизларга тақдим қилмоқдамиз. Зеро, мукаммаллик Аллоҳ таолога хосдир!\nРасулуллоҳ соллаллоҳу алайҳи васалламнинг оила аъзолари ва яқин қариндошларидан Баъқиъ қабристонига дафн қилинганлар:\nИброҳим ибн Муҳаммад соллаллоҳу алайҳи васаллам;\nФотима розияллоҳу анҳо бинти Муҳаммад соллаллоҳу алайҳи васаллам;\nЗайнаб розияллоҳу анҳо бинти Муҳаммад соллаллоҳу алайҳи васаллам;\nРуқайя розияллоҳу анҳо бинти Муҳаммад соллаллоҳу алайҳи васаллам;\nУмму Гулсум розияллоҳу анҳо бинти Муҳаммад соллаллоҳу алайҳи васаллам;\nОиша бинти Абу Бакр розияллоҳу анҳо;\nҲафса бинти Умар розияллоҳу анҳо;\nҲинд бинти Абу Суфён розияллоҳу анҳо, Умму Ҳабиба;\nҲинд бинти Абу Умайя, Умму Салама розияллоҳу анҳо;\nЗайнаб бинти Жаҳш розияллоҳу анҳо;\nЗайнаб бинти Хузайма розияллоҳу анҳо;\nСофийя бинти Ҳуййи розияллоҳу анҳо;\nЖувайрия бинти Ҳорис розияллоҳу анҳо;\nСофийя Умму Зубайр бинти Абдулмутталиб розияллоҳу анҳо;\nРайҳана бинти Шамун розияллоҳу анҳо;\nМориятул Қибтийя розияллоҳу анҳо;\nҲалима ас-Саъдийя розияллоҳу анҳо;\nУмму Руммон розияллоҳу анҳо – Оиша розияллоҳу анҳонинг оналари;\nҲасан ибн Али розияллоҳу анҳу;\nАбу Суфён Сахр ибн Харб Абу Муовия розияллоҳу анҳу – Расулуллоҳ соллаллоҳу алайҳи васалламнинг қайноталари;\nАбдуллоҳ ибн Жаъфар ибн Абу Толиб ал-Қурайший розияллоҳу анҳу – Расулуллоҳ соллаллоҳу алайҳи васалламнинг жиянлари, Жаъфарнинг ўғли, Ҳабашистонда туғилган биринчи чақалоқ.\nРасулуллоҳ соллаллоҳу алайҳи васалламнинг саҳобалари ичида энг машҳурлари:\nСаъад ибн Абу Ваққос ал-Қурайший аз-Зуҳрий розияллоҳу анҳу;\nСаид ибн Зайд ибн Нуфал ал-Қурайший розияллоҳу анҳу;\nАбдураҳмон ибн Авф ал-Қурайший аз-Зуҳрий розияллоҳу анҳу;\nАббас ибн Абдулмутталиб розияллоҳу анҳу;\nУсмон ибн Мазъун ал-Қурайший розияллоҳу анҳу;\nАбдуллоҳ ибн Масъуд розияллоҳу анҳу;\nАбдуллоҳ ибн Абу Бакр розияллоҳу анҳу;\nУбай ибн Кааъб ал-Ансорий розияллоҳу анҳу;\nАбу Ҳурайра ад-Давсий розияллоҳу анҳу;\nУсома ибн Зайд розияллоҳу анҳу;\nАсад ибн Зурората ал-Ансорий розияллоҳу анҳу;\nАрқам ибн Абу Арқам Абду Маноф ал-Қурайший розияллоҳу анҳу;\nЖобир ибн Абдуллоҳ Абу Абдурроҳман розияллоҳу анҳу;\nҲассон ибн Сабит ал-Ансорий Абул Валид розияллоҳу анҳу;\nСаъд ибн Молик Абу Саид ал-Худрий розияллоҳу анҳу;\nСаъд ибн Муоз розияллоҳу анҳу;\nСуҳайиб ибн Санон ал-Румий розияллоҳу анҳу;\nУмму Сулайм бинти Малҳан розияллоҳу анҳо – Анас розияллоҳу анҳунинг оналари\nРасулуллоҳ соллаллоҳу алайҳи васалламнинг қолган саҳобаларидан Бақеъга дафн қилинганлари:\nАвс ибн Собит ибн Мунзир ал-Ансорий розияллоҳу анҳу;\nАвс ибн Ховала ибн Абдуллоҳ ал-Ансорий розияллоҳу анҳу;\nЖаббар ибн Сахр ал-Ансорий розияллоҳу анҳу;\nЖубайр ибн Мутим ал-Қурайший розияллоҳу анҳу;\nҲорис ибн Хузайма розияллоҳу анҳу;\nҲаким ибн Ҳизом ибн Хувайлид розияллоҳу анҳу;\nҲажжож ибн Илота ас-Суламий Абу Муҳаммад розияллоҳу анҳу;\nҲотиб ибн Абу Балтаата ал-Лахомий Абу Абдуллоҳ розияллоҳу анҳу;\nҲувайтиб ибн Абдулуззо ал-Қурайший розияллоҳу анҳу;\nХаббоб Утба ибн Ғозвон Абу Яҳё розияллоҳу анҳу;\nХуфаф ибн Айман ал-Ғифорий розияллоҳу анҳу;\nХувайлид ибн Амр Абу Шурайҳ ал-Хузаий розияллоҳу анҳу;\nХаввот ибн Жубайр Абу Абдуллоҳ розияллоҳу анҳу;\nЗайд ибн Холид ал-Жуҳаний Абу Абдураҳмон розияллоҳу анҳу;\nСаламату ибн Салома ибн Вақш ал-Ансарий розияллоҳу анҳу;\nСаламату ибн Акваъ Абу Муслим розияллоҳу анҳу;\nСаҳл ибн Баёз розияллоҳу анҳу;\nСаҳл ибн Саъд ас-Саъдий ал-Ансорий Абул Аббос розияллоҳу анҳу;\nСаҳл ибн Абу Ҳасма Абу Абдураҳмон розияллоҳу анҳу;\nСаиб ибн Язид ал-Киноний розияллоҳу анҳу;\nСуҳайл ибн Байзо ал-Қурайший Абу Умайя розияллоҳу анҳу;\nАбдуллоҳ ибн Баҳийна розияллоҳу анҳу;\nАбдуллоҳ ибн Собит ал-Ансорий Абурробиъ розияллоҳу анҳу;\nАбдуллоҳ ибн Ғосил Абу Ҳанзалата розияллоҳу анҳу;\nАбдуллоҳ ибн Каъб ал-Ансорий розияллоҳу анҳу;\nАмр ибн Абу Сарҳ ал-Қурайший Абу Саид розияллоҳу анҳу;\nАмр ибн Умайя аз-Зомарий розияллоҳу анҳу;\nАмр ибн Ҳазм ибн Зайд розияллоҳу анҳу;\nУқба ибн Амр Абу Масъуд ал-Бадрий розияллоҳу анҳу;\nҚайс ибн Саъд ибн Убода ал-Ансорий Абу Амр розияллоҳу анҳу;\nКаъб ибн Молик ал-Ансорий Абу Абдуллоҳ розияллоҳу анҳу;\nКаъб ибн Ужара ибн Умайя ал-Ансорий розияллоҳу анҳу;\nКулайб оталарининг исми келмаган розияллоҳу анҳу;\nМуҳаммад ибн Маслама ал-Ансорий Абду Абдураҳмон розияллоҳу анҳу;\nМуҳаммад ибн Абу Жаҳм ибн Хузайфа розияллоҳу анҳу;\nМуҳаммад ибн Амр ибн Ҳазм ал-Ансорий Абу Абдулмалик розияллоҳу анҳу;\nМуҳаммад ибн Убай ибн Каъб розияллоҳу анҳу;\nМуоз ибн Ҳорис ал-Ансорий розияллоҳу анҳу;\nМолик ибн Амр ибн Атик розияллоҳу анҳу;\nМолик ибн Робия ал-Ансорий розияллоҳу анҳу;\nМуғира ибн Ахнас ас-Сақофий розияллоҳу анҳу;\nМаъқил ибн Синон ал-Ашжаий Абу Абдураҳмон розияллоҳу анҳу;\nМахрома ибн Навфал ал-Қураший розияллоҳу анҳу;\nМиқдад ибн Асвад ал-Ҳазромий Абу Маъбад розияллоҳу анҳу;\nМаъмур ал-Хосий розияллоҳу анҳу;\nНавфал ибн Муовия ад-Дайлий розияллоҳу анҳу;\nҲинд ибн Ҳорис ал-Асламий розияллоҳу анҳу;\nАбу Шурайҳ ал-Каъбий ал-Хузоий розияллоҳу анҳу;\nАбул Юср ал-Ансорий розияллоҳу анҳу;\nУсайд ибн Ҳузайр розияллоҳу анҳу;\nСабиату бинти Ҳорис ал-Асламий розияллоҳу анҳо;\n“Сияр Аъламу ан-Нубало”, Имом Шамсиддин аз-Заҳабий;\n“Усдул Ғоба фий маърифати ас-Саҳоба”, ибн Асир;\n“Истиъаб”, ҳофиз ва имом ибн Абдул Барр.\n“Саъдулла ота” жоме масжиди имом-хатиби\n2786 марта ўқилди\nДругие материалы в этой категории: « Олимлар аниқлашди: ёлғиз таомланиш зарарли...\tБу – аёл! »